2(VU:R): Заиф, табиатан камёб, учиб ўтувчи-уяловчи тур. ТМХИ Қизил рўйхатига киритилган [NT].\nЖанубий Оролбўйи (учиб ўтиш, ёзда учраши; уялаш эҳтимоли ҳам мавжуд); Марказий Қизилқум (ёзда учраши), текисликлар (учиб ўтиш). Ўзбекистондан ташқарида: Украина, Россия ғарби, Қозоғистоннинг дашт ҳудудлари (уялаш); Жанубий Африка (қишлаш).\nТекисликлардаги сув ҳавзаларининг ботқоқлашган қирғоқлари; Оролбўйи кўлларидаги майда ороллар.\nДоимо кам бўлган. Учиб ўтишда ва ёзда (ш.ж. Оролбўйида) бир неча ўнтаси, Қизилқум сув ҳавзаларида 1-2 жуфти учрайди. Дунёдаги популяцияси (29-45 мингта) кескин қисқариб бормоқда. Марказий Осиё популяцияси 20 % га қисқаргани тахмин қилинади.\nБаҳорги учиб ўтиши – апрель-май ойида. Май-июнь ойида, кўпинча бўз жиқтоқ билан аралаш колонияларда, ерга 3-4 та тухум қўяди ва 17-18 кун босиб ётади. Полопонлари июнь-июль ойидан уча бошлайди. Кузги учиб ўтиши – август-сентябрь ойларида. Сувда яшовчи умуртқасизлар билан озиқланади.\nЖанубий Оролбўйида сув режимининг ўзгариши оқибатида яшаш жойларининг бузилиши. Қозоғистондаги уялаш ареалида чўл ва ҳайдаладиган ер майдонларидан қишлоқ хўжалиги мақсадида фойдаланиш ўзгариши, инларининг чорва моллари томонидан яксон қилиниши. Ер майдонларидан қишлоқ хўжалиги мақсадида фойдаланиш ўзгариши ва қишлов даврида чигирткага қарши кураш (емиш етишмаслиги, пестицидлардан заҳарланиш).\nОвлаш тақиқланган. Судочье кўли буюртмахонасида муҳофаза остига олинган. Бонн конвенциясининг II Иловасига киритилган.


Сенатор Иқбол Мирзо янги инспекция тузишни таклиф қилди\nСенатор Иқбол Мирзо янги инспекция тузишни...\n22.10.2018 17:44 0 2955\nЎзбекистон халқ шоири, сенатор Иқбол Мирзо Давлат тили инспекциясини тузиш таклифи билан чиқди, деб хабар бермоқда «Turon24.uz».\nБу ҳақда у 22 октябрь куни Ўзбек тили ва адабиёти университетида бўлиб ўтган конференцияда айтиб ўтди. Унинг сўзларига кўра, мазкур инспекция давлат ташкилотлари ва бошқа айрим муассасаларда Давлат тили тўғрисидаги қонунга риоя этилишини назорат қилади.\nБугун хабар қилганимиздек, Ўзбек тили ва адабиёти университетида «Лотин ёзувига асосланган ўзбек алифбосини кенг жорий этиш ва янада такомиллаштириш муаммолари» мавзусида республика илмий-амалий конференциясида бир қатор таклифлар, муҳокамалар кузатилди.\nИқбол Мирзо конференцияда ўзбек тилига ва унинг алифбоси борасидаги муаммоларга юқоридаги таклифини бераркан яна қуйидагиларни қўшиб ўтди:\nдавлат ва нодавлат ташкилот муассасаларида ҳамда интернетда электрон луғатларни кўпайтириш, жиддий ривожлантириш;\nдавлат тилидаги матнлар-адабиётларни кўпайтириш;\nдавлат тилига ҳурматсизлик учун жавобгарликни кучайтириш мақсадида маъмурий жавобгарлик кодексига ўзгартириш киритишни жиддий таҳлил қилган ҳолда амалда татбиқ қилиш кераклигини таъкидлади.\nТадбир давомида лотин ёки кирилл алифбосига ўтиш борасидаги муҳокама ўз доирасида кўплаб ўзбек тили тараққиёти йўлидаги камчиликларни бартараф этишга қаратилгани таъкидланди ва муҳим таклиф ҳамда ғоялар таҳлили муҳокама қилинди.\nИқбол Мирзо давлат тили\nЖамият 13/12, 11:01\nЖамият 04/12, 12:04\n«Ҳужжат лойиҳаси давлат тилида бўлсин». Адлия вазирлиги барча ташкилотларга хат юборди


Экспортчи тадбиркорлар кўпаймоқда\nҚулай инвестициявий муҳит тадбиркорлик ривожида ҳал қилувчи аҳамиятга эга. Шу боис мамлакатимизда ишбилармонлар, кичик бизнес субъектлари фаолиятини қўллаб-қувватлашга давлатимиз томонидан алоҳида эътибор қаратилмоқда.\nНаманган шаҳридаги “Panda sanoat savdo” масъулияти чекланган жамияти бундан уч йил аввал атиги ўн нафар ишчи билан фаолият бошлаган эди.\nКомпьютерлаштирилган дастгоҳлар ёрдамида\nҚарши шаҳридаги “Cotton Road” қўшма корхонасида компьютерлаштирилган дастгоҳлар ишга туширилиши ҳисобига тўқилаётган мато мустаҳкамлиги ва чўзилувчанлиги оширилди.\n122 та замонавий корхона ишга туширилди\nПитнак шаҳарчасидаги “Ҳазорасп чинни” масъулияти чекланган жамиятида вилоятда илк бор саноат асосида чинни буюмлар тайёрлаш йўлга қўйилди.\nЎзаро алоқалар ривожланмоқда\nМамлакатимизда меҳмон бўлиб турган Корея Республикаси истеъмолчилар ҳуқуқларини ҳимоя қилиш агентлиги президенти Дае Пё Жунг раҳбарлигидаги делегация аъзолари иштирокида амалий тадбирлар ташкил этилмоқда.\nхорижий сармоядорларнинг иқтисодиётимизга қизиқишини тобора оширмоқда\nЯнги корхона иш бошлади\nХатирчи туманидаги “Хатирчи пилла хазинаси” хусусий корхонасига қарийб 95 минг АҚШ доллари қийматидаги замонавий дастгоҳлар ўрнатилиб, бу ерда ипак толаси тайёрлаш йўлга қўйилди.\nХоразм вилояти: Муаззам юртимиз гавҳари\nИстиқлол йилларида Хоразм воҳасида ижтимоий-иқтисодий, маданий-маърифий соҳаларда мислсиз юксалишлар юз берди.\nЮксак сифатнинг халқаро эътирофи\nЖорий йилнинг 13-14 октябрь кунлари пойтахтимизда X Халқаро Ўзбекистон пахта ва тўқимачилик ярмаркаси бўлиб ўтади.\nҚўқон шаҳридаги “Индорама Қўқон текстиль” қўшма корхонаси фаолиятини бошлаганига ҳали кўп вақт бўлгани йўқ. Лекин бу ерда тайёрланаётган сифатли калава ипларга 10 дан зиёд мамлакатлардан буюртмалар тушмоқда.\nСахифа 180, барчаси 211


Самарқанд вилоят хотин-қизлар қўмитасининг йиғилиши бўлиб ўтди. Унда шаҳар, туман хотин-қизлар қўмитаси раислари, вилоят соғлиқни сақлаш, ички ишлар, халқ таълими бошқармалари ва бошқа ташкилотлар вакиллари иштирок этди.\n—Йил номланишидан келиб чиққан ҳолда қатор ташкилотлар ҳамкорлигида вилоятдаги қарийб барча хонадонлардаги ижтимоий-маънавий муҳит ўрганиб чиқилди, —деди вилоят ҳокимининг ўринбосари, хотин-қизлар қўмитаси раиси М.Ғафурова. —Ушбу ўрганишлар натижасида аниқланган муаммоларнинг қарийб 90 фоизи жойида ўз ечимини топди. Ҳал этилиши лозим бўлган масалалар юзасидан дастур тузилди. Айтиш керакки, хотин-қизлар бандлиги, она ва бола саломатлигини муҳофаза қилиш, оиладаги маънавий муҳит мўътадиллигини таъминлаш —буларнинг барчаси хонадонлардаги вазиятни доимий, тизимли тарзда ўрганиб боришни тақозо қилади.\nТадбирда ҳамкор ташкилотлар вакиллари томонидан хотин-қизларнинг жамиятдаги ўрнини мустаҳкамлаш, уларнинг ҳуқуқий, тиббий маданиятини ошириш бўйича ўз таклифларини билдирди.


Matiz икки Nexia билан тўқнашди. 2 киши ҳалок бўлди, 3 киши жароҳатланди | Ўзбекистон ва жахон янгиликлари\nMatiz икки Nexia билан тўқнашди. 2 киши ҳалок бўлди, 3 киши жароҳатланди\nЎзбекистон 10 июль 17:00 333\nБухоро вилоятнинг Ғиждувон туманида 8 июль куни Навоий вилояти, Зарафшон шаҳрида яшовчи Н.Р. «Matiz» русумли машинаcида йўл-транспорт ҳодисаси содир этди. Бу ҳақда ИИВ жамоатчилик ва ОАВ билан алоқалар бошқармаси хабар берди.\nУ машинасини Зафаробод қўрғони ҳудудидан ўтувчи А-379 автомобиль йўлининг 35-километрида ҳайдаб кетаётиб, бошқарувни уддалай олмай қарама-қарши йўналишга чиқиб кетиб, М.Б. бошқарувидаги «Nexia» ва Ё.М. бошқарувидаги яна бир «Nexia» билан тўқнашув содир этди.\nҲодиса оқибатида «Matiz» йўловчиси Г.Б. исм-шарифли аёл жароҳат олиб воқеа жойида, Ё.М. бошқарувидаги «Nexia» йўловчиси V.Н. эса касалхонада ҳаётдан кўз юмди.\nБошқа йўловчилар — Э.К. исм-шарифли аёл ва унинг икки нафар фарзанди тан жароҳатлари билан касалхонага ётқизилди.


Қозоғистондаги тартибсизликларнинг тўлиқ хронологияси\nҚР Ички Ишлар вазири вазифасини бажарувчи Ерлан Турғумбаев Қозоғистондаги оммавий тартибсизликларга айланган норозилик намойишларидаги воқеаларнинг тўлиқ хронологиясини баён қилди.\nЖорий йилнинг 2 январида Манғистов вилояти аҳолиси газ нархининг ошишига норозилик билдириб, митинглар ўтказди. Ҳукумат томонидан мазкур масалани ҳал этиш учун тезкор чоралар кўрилди. Воқеа жойига мамлакат Бош вазирининг ўринбосари бошчилигидаги комиссия борди.\nШу билан бирга, норозилик билдирувчилар ультиматум шаклида янги талабларни илгари суришиб, майдонни тарк этишмади. Маҳаллий ижро ва ҳуқуқни муҳофазалаш органлари томонидан тушунтириш ишлари олиб борилди. Кўтарилаётган масалаларни ҳал қилиш юзасидан аниқ чоралар таклиф қилинди, лекин улар қўллаб-қувватланмади.\nШунингдек, вилоят маркази ва туманларда норозилик кайфиятидаги фуқароларнинг кўплаб гуруҳлари йиғила бошлади. Норозилик акциясига нефтни ишлаб чиқариш корхонларининг вахта ишчилари ҳам қўшилишди. Улар томонидан автомобиль йўллари, темир йўллар ёпилди, вокзал ва аэропорт тўсиб қўйилди. Натижада барча авиа ва темирйўл қатновлари тўхтади, минтақанинг инфратузилмаси ва ҳаёт фаолияти пароканда бўлди.\nНамойишчилар томонидан ҳокимият ҳамда ҳуқуқни муҳофазалаш органлари вакилларига қарши тажовузкорлик кучайди. Ички ишлар органларининг жамоат тартибини бузиш ҳолатларининг олдини олиш бўйича қонуний талабларига бўйсунмаслик кузатилди. Хизмат автомашиналарига путур етказилди. Ҳокимлик ва полиция бинолари қуршовга олинди.\n4 январь куни мамлакатнинг кўплаб минтақаларида бир вақтда 500дан тўрт мингтагача бўлган фуқаролар гуруҳлари тўпланиб, ҳокимиятнинг тушунтириш ишларига қарамай, қурол ишлатиб, ҳокимликларни ишғол этишга киришдилар. Натижада, улар Атиров, Қизилўрда, Алмати, Ақтўбе, Жамбил, шунингдек, Семей шаҳри ҳокимликлари ҳамда айрим ҳуқуқни муҳофазалаш органларининг биноларини забт этишди.\nШу билан бирга, яна бешта вилоят ҳокимлигининг биноларига ҳужум уюштирилди. Босқинчилар қўпорувчилик ҳаракатини бошлаб, маъмурий бинолар ва хизмат автомашиналарига ўт қўйиш, мулкларни ўғирлаш, бегуноҳ фуқаролар, ҳарбийлар ва полициячиларни калтаклашга киришдилар. Полиция ходимлари махсус воситаларни, енгил жароҳатловчи қуролларни қўллашга мажбур бўлишди.\nАйниқса, Алмати шаҳрида вазият кескинлашди. Бу ерда намойишчилар ҳеч қандай талабни илгари сурмадилар ва музокарага келмадилар. Полиция томонидан ноқонуний намойишни тўхтатиш учун чоралар қўлланди. Бироқ, шаҳарнинг турли туманларида норозиларнинг кўп сонли гуруҳлари патруль нарядларига ҳужум қилишди. 7та қурол-аслаҳа дўконини ишғол қилишиб, қурол ва ўқ-дорини қўлга киритишди. Улар жамоат транспорти, коммунал техникани тортиб олиб, уларда ҳуқуқ-тартибот кучлари отрядларига зарба беришди, қўлбола алангаланувчи аралашмаларни улоқтиришди, ўқотар қуроллар ишлатишди. Хизмат автотранспортини, жумладан, ўт ўчириш машиналарини ёқиб юборишган.\nБундан ташқари, жабрланганларга тиббий ёрдам кўрсатиш учун тўқнашув рўй берган жойларга тез ёрдам техникалари киритилмаган. Шундан сўнг ҳужумчилар шаҳар ҳокимлиги ва телеканаллар биноларига бир неча марта ҳужум қилдилар.\nБироқ, ҳужумчиларнинг сон жиҳатидан устун бўлишига қарамай, Алмати шаҳрининг полициячилари ва ҳарбийларининг фидойилиги ва малакали хатти-ҳаракатлари натижасида улар бунга эришолмадилар.\n5 январда Алмати шаҳрининг барча чеккаларидан йиғилган 20 минг кишидан иборат уюшган оломон шаҳар марказидаги майдонга тўпланиб, ҳокимлик биносини эгаллаш учун яна бир бор ҳаракат қилди.\nБундан ташқари, улар яхшироқ қуролланган ва уюшган эдилар. Сон жиҳатидан устун бўлганлари учун улар ҳимоянинг бир неча чизиғини ёриб ўтиб, бинога киришга муваффақ бўлдилар. Кўп сонли оломон тажовузидан тасодифий қурбонлар бўлишига йўл бермаслик учун полиция чекинишга мажбур бўлди. Бунда бор мол-мулк вайрон бўлди ва ўғирланди, бино ёқиб юборилди. Полиция ходимлари ва ҳарбий билим юрти курсантлари калтакланиб, таҳқирланди, уларнинг махсус воситалари ҳамда кийим-кечаги тортиб олинди.\nШу вақтнинг ўзида қуролланган жиноятчилар шаҳар кўчаларида тартибсиз равишда ўқ отиб, полиция ходимлари, ҳарбийлар ва оддий йўловчиларни ўлдира бошлашди. Савдо-кўнгилочар марказлари, молиявий муассасаларни яксон қилишиб, пул ва товар-моддий буюмларни тўнаш мақсадида банкоматларни очишди.\nТахминан 800 жиноятчи халқаро аэропортни эгаллади. Натижада 60та учадиган, 56та учиб келадиган рейслар бекор қилиниб, транспорт тирбандлиги юз берди ва Алматидан кетмоқчи ёки қайтмоқчи бўлган фуқаролар учун катта муаммони келтириб чиқарди. Аэропорт биносидаги мавжуд ҳамма дўкон ва кассаларда ўғирликлар содир бўлди.\nБинобарин, норози гуруҳлар ҳамма жойда касбий малакаларини намойиш қилишди. Уларнинг хатти-ҳаракатида тартиб ва интизом кузатилди. Ҳужумлардан олдин видеокузатув камералари ишдан чиқарилиб, ҳаракат йўналишлари тўсилиб, кузатувчилар қўйилди. Хатти-ҳаракатларни мувофиқлаштириш учун улар радиостанциялардан фойдаланишди.\n6-7 январда Тараз ва Талдиқўрғон шаҳарларида жуда хавфли жиноятчилар қамалган тергов ҳибсхоналарига қуролли ҳужум уюштирилиб, уни эгаллаш учун бир неча марта ҳаракатлар қилинди. Бироқ барча тажовузлар полициячилар томонидан қайтарилди.\nБир вақтнинг ўзида қурол-аслаҳаларни эгаллаш учун Алмати, Жамбил, Қизилўрда вилоятлари ва Шимкент шаҳри ҳудудий полиция департаментларига ўқ отиш қуроллари ҳамда алангаланувчи шишалар билан кўплаб ҳужумлар амалга оширилди.\nАлматида – полиция департаменти ва унинг учта туман бўлинмаларига ҳужум уюштирилди.\nШунингдек, Мудофаа вазирлигининг ҳарбий қисмлари ва блок бекатларига қурол-аслаҳа ва ҳарбий техникани эгаллаш мақсадида ҳужум қилишга уринишлар бўлди.\nУмуман, мамлакат бўйича тартибсизликлар оқибатида 400дан зиёд автотранспорт бирлигига шикаст етказилди ёки йўқ қилинди, уларнинг 346таси ички ишлар органларига тегишли.\nТалончилар томонидан 100дан зиёд йирик савдо иншоотлари ва банкларда ўғирликлар содир этилди. Дастлабки ҳисобларга кўра, келтирилган зарар 87 миллиард тенгедан зиёдни ташкил қилмоқда.\nҲокимият органларини обрўсизлантириш мақсадида жиноятчилар полиция ходимлари, ҳарбийлар формасини кийиб, ноқонуний хатти-ҳаракатлар содир қилишди.\nЮзага келган вазият инобатга олиниб, Қозоғистон Республикаси Президенти томонидан мамлакатнинг барча ҳудудида фавқулодда ҳолат жорий этиш тўғрисида қарор қабул қилинди. Шунга мувофиқ, ҳаракат қилишга, транспорт воситаларининг кириши ва чиқишига чеклов қўйилди, ҳужжатларни текшириш, шахсий буюмлар, автомашина ва юкларни назорат қилиш йўлга қўйилди, оммавий тадбирларни ўтказиш ман этилди, шунингдек, бошқа чоралар кўрилди. Уларни бузганлар жиноий ва маъмурий жавобгарликка тортилади.\nМамлакатда тартибни ўрнатиш доирасида ҳокимият вакилларига нисбатан куч ишлатишнинг барча фактлари бўйича, безорилик, қотиллик, шунингдек, қароқчилик тажовузлари ва фуқаролар ва ташкилотларнинг мол-мулкини талон-тарож қилиш бўйича 125та судгача тергов ишлари бошланди.\n5135 фуқаро ҳибсга олиниб, полиция органларига етказилди, улардан оғир жиноят содир этганликда гумон қилинган 134 киши вақтинча тергов изоляторига қамалди.\n516 фуқаро маъмурий ҳибсга олинди. Қолганлар бўйича текширув ва тезкор тадбирлар ўтказилмоқда.\nДавлат чегарасини кесиб ўтишга уринган тахминан 300 одам ушланди, улар мамлакатдан автотранспортда ва пиёда ҳолда чиқиб кетмоқчи бўлишган.\nУлардан ўқотар қуроллар, ўғирланган моддий бойликлар, жумладан, уяли алоқа телефонлари, миллий ва чет эл валюталари мусодара қилинди.\nАйни пайтда мамлакатимизда ҳуқуқ-тартиботни тиклаш мақсадида аксилтеррор операцияси давом этмоқда. Бугунги кунда мамлакатимизнинг барча минтақасида вазият барқарор. Ҳуқуқ-тартибот идоралари ходимлари томонидан аввал босиб олинган ҳокимлик бинолари озод этилди. Коммунал иншоотларнинг фаолияти ва ҳаётни таъминлаш тизимлари қайта тикланмоқда.\nФурсатдан фойдаланиб, сизлардан мажбурий чекловларга сабр-тоқатли бўлишингизни сўранаман, айниқса, аксилтеррор ҳаракатлари юритилаётган жойларда эҳтиёткор чораларига риоя қилишга чақираман.\nФитнага берилмай, шубҳали шахс ва жиҳатлар ҳақида полицияга хабар берган ҳолда мамлакатимизда тартиб ўрнатилиши ва ҳуқуқни муҳофаза қилиш идораларига мамлакатда тартиб ўрнатишда катта ёрдам берган бўласиз.\nШу билан бирга, фуқароларни мана шундай оғир дамларда сохта, ёлғон маълумот тарқатиш жиноят эканлигини эслатаман. Фақат расмий давлат манбалари ва ҳуқуқ-тартибот идораларининг ахборотларига ишонинг. Фавқулодда ҳолат даврида Қозоғистон Республикаси Жиноят кодексининг 274-модда 4-бандига мувофиқ, бундай ҳаракатга уч йилдан етти йилгача озодликдан маҳрум қилиш жазоси белгиланган. Ҳар бир бундай ҳолат полиция томонидан қатъий назорат қилинади.\nАфсуски, шу кунларда жамоат тартиби ва мамлакатимизнинг конституциявий тизимини сақлаш йўлида жиноятчилар қўлида Миллий гвардия ҳарбий хизматчилари, полициячилар, Мудофаа вазирлиги, махсус идораларнинг 16 нафар ходими вафот этиб, 1300 нафари жароҳатланди.\nВафот этганлар ҳаётининг сўнгги дақиқасигача қасамёдга содиқ қолишиб, жасорат кўрсатишди, Ватан олдидаги бурчини бажаришди.\nЖиноятчиларнинг қўлида вафот этган ходимларнинг оила аъзоларига ҳамдардлик билдириб, таъзия изҳор қиламан ҳамда жиноий тажовуз қурбони бўлган тинч аҳолига ҳамдардлик билдираман.\nБиз жиноятчиларни топиб, уларни қўлга олиш учун барча чораларни кўрамиз ва улар Қозоғистон халқига қарши хунрезликлари учун тегишли жазосини олади.\nKazpravda.kz, 2022-01-11, 21:34 91


ҚИЗИЛТЕПА АТАМАСИ ҚАНДАЙ ПАЙДО БЎЛГАН? » Кизилтепа тумани хокимлиги\nКизилтепа / Туман хакида / ҚИЗИЛТЕПА АТАМАСИ ҚАНДАЙ ПАЙДО БЎЛГАН?\nТошработ, Ванғози ва Бўстондан туманнинг шарқ томони – Кўктоғга қараб борилса, уюм-уюм қизил рангли бархан тепаликлар кўз олдингизда намоён бўлади. Бундан юз йил олдин ҳам ҳозирги Қизилтепа шаҳри ўрни яйдоқ бўлган ва Кўктоғ ён-атрофлари яққол кўринган. Шунинг учун одамлар қадимдан бу жойларни Қизилтепа деб аташган.\nҲозирги шаҳарнининг шимолий-ғарбида Қизилтепа ёдгорлиги бор ва у Кампирак девор тизимидаги шаҳар-қалъа бўлган, унинг жануби-ғарбида 200 метрча масофада Кампирак девор қолдиқлари ҳозир ҳам сақланиб қолган.\nАраблар ўз босқини даврида шаҳарсозлик, маънавиятнинг нақадар ривожланганидан ҳайратда қолган бўлса, 1878 йилда Касбий Ўрта Осиё темир йўли лойиҳасини тузган руслар ҳам унинг географик жойлашуви ва бошқа иқтисодий томонларини эътиборга олганлар. Шунинг учун Қизилтепа станциясини қурилиш лойиҳасига киритганлар. 1888 йили Қизилтепа Темир йўли вокзали, темир йўлчилар кўчаси, устахона, сув сақланиш минораси қурилган. Гап шундаки, у вақтлар поездлар паровоз билан ҳаракатга келтирилгани учун Зарафшон дарёсидан станциягача темир йўл тортилиб, сув ташилган ва бу паровозларга қўйилган. Ана шу сана билан Қизилтепа топоними тарих саҳифаларидан жой олган.\n1935 йил 9 февралда Ўзбекистон ССР Марказий ижроия қўмитасининг қарори билан Қизилтепа тумани ташкил этилиб, унинг маркази Қизилтепа станцияси деб белгиланган. Кейинчалик марказ Бўстонга кўчирилган. 1962 йили туманимиз Ғиждувонга қўшилган.\n1970 йил 7 декабрда Ўзбекистон ССР Олий Совети Президиумининг 1811-сонли қарори билан Қизилтепа тумани қайта ташкил этилиб, унинг маркази қилиб Қизилтепа Темир йўл станцияси белгиланган.\nЎзбекистон ССР Олий Совети Президиумининг 1979 йил 6 ноябрдаги 586-қарори билан туман марказига туманга бўйсунувчи шаҳар мақоми берилган.\nТуман номининг собиқ шўро тузуми билан боғлиқ қизилга сиғинишга ҳеч қандай алоқаси йўқ.


«Ўзагротехсаноатхолдинг» тугатилади | NORMA.UZ\nПрезидент Давлат активларини бошқариш агентлигининг ташаббусини қўллаб-қувватлади (30.06.2020 йилдаги ПҚ–4765-сон қарорга қаранг).\nЭслатиб ўтамиз, «Ўзагротехсаноатхолдинг» АЖ 2016 йил ноябрь ойида агротехника ишлаб чиқариш, сотиш ва сервис хизмати кўрсатиш, шунингдек қишлоқ хўжалиги товар ишлаб чиқарувчиларига механизациялаштирилган хизматлар кўрсатиш учун ташкил этилган эди. Холдинг таркибига «Ўзагротехмаш» ва «Ўзагролизинг» компаниялари киради.\nҚишлоқ хўжалиги машинасозлиги корхоналарини бошқариш тизимини янада мақбуллаштириш ва такомиллаштириш мақсадида Ўзагротехсаноатхолдингни тугатиш ҳақида қарор қабул қилинди. Тугатиш комиссияси таркиби белгиланди, унга Давлат активларини бошқариш агентлиги директори бошчилик қилади. Ҳукумат яқин икки ҳафта муддатда тугатиш бўйича «Йўл харитаси»ни тасдиқлайди.\nХолдинг корхоналари барча имтиёз ва преференцияларни сақлаб қолади, ҚҚС бўйича имтиёзлар бундан мустасно. Бошқалари эса уларни тақдим этган тегишли ҳужжатларда назарда тутилган муддат давомида амал қилади.\nҲужжат Қонун ҳужжатлари маълумотлари миллий базасида эълон қилинган ва 30.06.2020 йилдан кучга кирган.\nЎзбекистон агросекторни ривожлантириш учун кредит олди\nБошоқли дон етиштириш бозор механизмларига ўтади\nЯйлов борми – қоракўлчилик кластери ташкил қилинади\nБалиқчилик хўжаликларига солиқ юки пасайтирилди\nҚишлоқ хўжалиги экинлари оқилона жойлаштирилади


15.02.2018 13:29 0 1439\nЎзбекистон Республикаси Президенти Шавкат Мирзиёев АҚШ Президенти Дональд Трампга Флорида штати Паркленд шаҳридаги «Marjory Stoneman Douglas High School» мактабида юз берган отишма юзасидан таъзия билдирди.\nХабар берганимиздек, воқеа оқибатида 17 киши ҳалок бўлди, 14 киши жароҳат олди.\n«Флорида штатидаги «Marjory Stoneman Douglas High School» мактабида мудҳиш ҳодиса юз бергани ҳамда унда инсонлар ҳалок бўлгани бизни чуқур қайғуга солди», — дейилади Президент мактубида.\nДавлатимиз раҳбари ушбу воқеа юзасидан АҚШ Президентига таъзия билдирди ҳамда ҳалок бўлганлар ва жабрланганларнинг оила аъзолари, яқинларига ўз ҳамдардлигини етказишни сўради.\nШавкат Мирзиёев АҚШ Доналд Трамп таъзия\nШавкат Мирзиёев Нурсултон Назарбоев билан телефонда суҳбатлашди


Кун мавзулари, 11 феврал 2017\nшанба 11 феврал 2017\nСамарқанд вилояти Қўшработ тумани Тоз қишлоғидаги хонадонлардан бирида юз берган ёнғин оқибатида бир оиланинг саккиз аъзоси нобуд бўлди. Ҳодиса душанбадан сешанбага ўтар кечаси ярим тунда содир булган. Рўзиқуловлар хонадонида юз берган ёнғин сабаблари ҳодиса рўй берганидан беш кун ўтиб ҳам номаълум бўлиб қолмоқда. Ҳозирда Самарқанд прокуратураси оила уйини иситиш учун ёққан кўмирдан ис гази чиқиши оқибатида ҳалок бўлган бўлиши мумкин, деган фаразларни ўрганмоқда.\nЎзбекистон президенти Шавкат Мирзиëев 9 февраль куни ўтган селектор йиғилишида ИИВ Транспортдаги ички ишлар бошқармаси бошлиғи Рамзиддин Ғаффоров¸ Андижон вилояти ички ишлар бошқармаси бошлиғи Дилшод Бобожонов ва Тошкент вилоят ички ишлар бошқармаси бошлиғи Азиз Бобохўжаевларни ишдан бўшатди.\nЎзбекистон Республикаси Президенти Шавкат Мирзиёев 10 февралда амалий сафар билан Сурхондарё вилоятига борди. Бу ҳақда хабар қилган ЎзА агентлигига кўра, Шавкат Мирзиёев Сурхондарёга ташрифи давомида ўзининг сайловолди дастурида вилоятни иқтисодий-ижтимоий ривожлантириш бўйича белгиланган режалар ижроси, шаҳар ва туманларда амалга оширилаётган бунёдкорлик ишлари билан танишиши мўлжалланган.\n“Абу Сахий” ширкатининг Хитойдаги офиси ходими юборилган товарлар Ўзбекистон ҳудудига киритилмаëтгани боис¸ юк қабул қилиш тўхтатилгани¸ юборилган молларнинг эса ҳамон ўзбек-қирғиз чегарасида қолаëтганини айтди. Озодлик билан суҳбатда Қирғизистон Божхона хизмати расмийси бу юкларнинг номаълум муддатда чегара зонасида қолаëтгани¸ улар тақдири Ўзбекистон томони қарорига боғлиқ эканини билдирди.\n25 йил ичида илк бор Душанбедан учган йўловчи учоғи Тошкентга келиб қўнди\n10 февраль куни Тожикистон пойтахти Душанбедан учган учоқ Тошкентга келиб қўнди. Бу 25 йил ичида Тожикистондан Ўзбекистонга келган биринчи йўловчи учоғидир. Бу ҳақда Somon Air авиакомпанияси матбуот хизмати хабар берди. Тожикистон ва Ўзбекистон ўртасидаги авиақатновлар 1992 йилда, қўшни давлатда юзага келган нотинч вазият туфайли тўхтатилган эди. Айни пайтда Тожикистон ва Ўзбекистон ўртасида виза режими сақланиб қолмоқда.\nЎзбекистон президенти пайшанба куни ўтган селектор йиғилишида ички ишлар ходимларини танқид қилди. Мирзиёев ҳар пайшанба куни прокурорлар ва милиция бошлиқларига бир ҳафтада қилинган ишлар юзасидан маҳаллий телеканаллар орқали аҳолига ҳисобот бериш мажбуриятини ҳам юклади.У, шунингдек, ўз ишига "шахсий манфаатлардан келиб чиққан ҳолда" ёндошаётган ҳуқуқ-тартибот ходимлари борлигини таъкидлади.\nCамарқандда Стоматология институтига кириш нархи 14 минг долларга баҳоланди. Икки кишини уриб кетган андижонлик ГАИчи 10 йилга қамалди. Тошкентдаги экомарказ томидаги антенналар юзлаб бола саломатлигига таҳдид солмоқда. Жорий ҳафта матбуот шу каби воқеалар ҳақида ёзди.\nЎзбек матбуоти Валентин кунига "фаҳш байрами" ёрлиғини ёпиштирди\nЎзбекистонлик атроф-муҳит ҳимоячилари сайғоқлар йўқолиб бораётганидан хавотир билдирмоқда. Ўзбек газеталари Валентин куни маъжусийлик ва фаҳш байрами эканини иддао қилаяпти. Ўзбекистонда лаб шишираётган қизлар танқид қилинди.\nПрезидент Шавкат Мирзиёев 7 февраль куни Ўзбекистонни 2021 йилгача ривожлантириш стратегиясини тасдиқлаш тўғрисидаги фармонни имзолади. Норматив-ҳуқуқий актлар порталига 18 январда муҳокама учун жойлаштирилган ҳужжатда беш йўналишда ислоҳотларни амалга оширилиши қайд этилган. Озодликнинг Қурултой дастурида стратегияда ўз аксини топган беш тамойилни муҳокама қилдик.\nСурхондарё вилоятида ҳибсда ўлган 33 яшар тадбиркор Муродилла Омонов жасади эксгумация қилинди. Тадбиркорнинг онаси Кароматхон Қодированинг айтишича, аёл президент Шавкат Мирзиёев девонига ўғлининг ИИВ ходимлари қонунбузарлиги боис, ўлганини иддао қилиб борган ва шундан сўнг Бош прокуратуранинг экспертлар гуруҳи эксгумация ўтказган.\nҲоким ëлғиз онага: Бу масалангни эринг ҳал қилсин!\nМаҳаллий матбуотда ëйинланган хабарларга кўра¸ жорий йил июлига қадар Ўзбекистондаги барча вазирлик ва давлат идораларга ўз ходимларини хулқ ва одоб нормаларига ўргатиш бўйича ҳаракат режаси ишлаб чиқиш топширилган. Озодлик билан суҳбатда андижонлик ëлғиз она¸ бу сабоқни, биринчи навбатда, ҳокимларга бериш кераклигини айтади.\nЎшдаги ўзбек театри сўнгги 20 йилда илк бор Ўзбекистонга боради\nҚирғизистондаги ягона ўзбек санъат даргоҳи бўлган Заҳириддин Муҳаммад Бобур номидаги академик театр сўнгги 20 йилда биринчи марта Ўзбекистонга бир ҳафталик гастролга таклиф қилинди. Гастроль харажатларининг барчасини Ўзбекистон ҳукумати ўз зиммасига олган. Бундан ташқари, Ўзбекистон Маданият вазирлиги Ўшда "Бобур туғёни" спектакли саҳналаштирилишини ҳам молиялаштирмоқда.


Вилоят одамларининг соддалиги | ukkosha.shosh.uz\nБош саҳифа » Мақолалар » Вилоят одамларининг соддалиги\nВилоят одамларининг соддалиги\nАшраф Алий Таҳонавий бир куни шундай дедилар: “Аксар вилоятларнинг одамларида ҳозир ҳам соддалик, холислик, мурувват (одамгарчилик) ва муҳаббат бор. Лекин Ҳиндистоннинг инглизлар ғалаба қилган жойларида на одоб, на холислик, на одамгарчилик ва на соддалик бор. У ердаги одамларнинг ҳар бири кўзингизга “Фиръавни бесомон”, яъни асбоб-анжомсиз Фиръавн бўлиб кўринади. Ўзи ҳеч вақоси йўқ, лекин кибру ғурури оламни тутади.\nВилоятларнинг соддалиги ҳақида гап кетганда бир воқеа ёдимга келди. Ундан уламонинг соддалиги билан мамлакат волийларининг ҳам қай даражада содда бўлганини билиб олса бўлади. Бўпал шаҳрида мавлоно Абдулқайюм номли жуда улуғ олим яшар эди. Бир маротаба Бўпал вилоятининг ҳокими Сакандар Бегим деган аёл у кишининг зиёратига келди. У хайрлашиб қайтаётганида мавлоно Абдулқайюм унинг пойафзалини тўғирлаб қўйди. Бегим соҳиба хижолат бўлиб: “Ҳазрат, мени гуноҳкор қилдингиз”, деди. Мавлоно Абдулқайюм: “Мен сизни улуғ киши деб кавушингизни тўғриладим”, деди. Бегим соҳиба: “Қайси ишим учун сиз мени улуғ, деб санайсиз?” деди. Мавлоно шундай деди: “Умримнинг жуда кўп қисми сизнинг шаҳрингизда ваъз айтиш ва бева аёлларни никоҳланишга тарғиб қилиш билан ўтди. Лекин ҳозиргача уларнинг бирортаси ҳам турмуш қурмади. Менинг улуғлигим шу. Энди сиз ҳам ўз улуғлигингизни синаб кўринг. Мен айтган масалада умумий бир фармон чиқаринг. Шунда кўрасиз, қани, никоҳланмаган бирорта бева аёл қолармикин? Ўшанда қайси биримизнинг улуғроқ эканимиз маълум бўлади”. Бегим соҳиба ақлли ҳамда диндор аёл эди. Эртаси куниёқ тонг отиши билан саройда туриб, бир муддатни белгилаб: “Мана шу муддат ичида барча бевалар никоҳланиши лозим, акс ҳолда улар жазоланадилар”, деб қарор қабул қилди. Дарҳақиқат, ўшанда икки ҳафтага қолмай, Бўпал вилоятидаги барча аёллар турмуш қурган. Мавлононинг тадбири қандай иш берганини кўрдингизми? Бу воқеада волийнинг қай даражада содда бўлгани яққол билинади, зеро олимнинг зиёратига унинг ўзи келган. Олимнинг соддалиги шуки, зиёратчининг кавушини тўғрилашни ўзи учун ор деб билмаган. Лекин у киши ўзининг арзимас бўлиб кўринган биргина хизмати билан Бегим соҳибага ҳам жуда катта дийний бир хизмат қилдирган. Унинг мазкур қарори қанчадан-қанча чорасиз аёлларнинг боқувчи билан таъминланишига сабаб бўлган, асосийси, вилоятда зино тарқалишининг олди олинган.\nМавлоно Абдулқайюм жуда зариф, гапга уста, зийрак киши эди. Бир одам у кишидан савол сўради. Мавлоно унинг жавобини айтгач, савол берувчи ҳадисдан далил келтириб беришни сўради. Мавлоно шундай деди: “Мен янги мусулмон бўлган эмасманки, ҳадисни кўриб, амал қилишни бошласам. Менинг ота-бобом ҳаммаси мусулмон бўлган. Уларнинг қандай амал қилаётганини кўрган бўлсам, ўшандай амал қилиб келганман. Улар ҳам ўзларининг катталарини амал қилаётганини кўрган. Силсила бизда ана шундай келмоқда. Ҳадис талаб қилиш эса янги мусулмоннинг иши” деб жавоб берадилар.\nЖуда ҳам маъноси чуқур, ажойиб гап. У зот бу гап билан мазҳабсизларга ишора қилган. Чунки уларнинг ўзларида ижтиҳод қилиш салоҳияти ҳам бўлмайди, ижтиҳод соҳиби бўлган олимларга тақлид ҳам қилмайдилар”\n“Малфузот”, 5-ж, 318-б.\nЁрқинжон қори Фозилжонов\nоила яхшилик\t2017-06-22\nАввалги: Таровеҳ суҳбатлари (21-кун). Нафсни душман билиш (аудио)\nКейинги: Сизга йўл кўрсатган кишидан рози бўлинг…


Дунё тарихида муҳим ўрин тутган раҳбарларнинг болалиги ўтган уйлар (Фото)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Дунё тарихида муҳим ўрин тутган раҳбарларнинг болалиги ўтган уйлар (Фото)\t10:23, 18 ноябрь 2016\tҲозир бу инсонларни бутун дунё танийди, ҳамма ҳурмат қилади, қулоқ солади, уларнинг ҳукмронлигидан чўчиб туришади, деб хабар беради “Оnedio.ru” нашри.\nБуюк етакчи раҳбарларнинг илк қадамлари қаердан бошланган? Уларнинг болалиги ўтган уйларга назар ташласак, кичкина квартиралардан тортиб, улкан уйларгача кўзимиз тушади.\nРоссиянинг ҳозирги президенти Владимир Путин Санкт-Петербургдаги уч хонали коммунал квартирада улғайган. Бу ерда уларнинг оиласидан ташқари яна икки оила истиқомат қилган.\nБарак Обама эса Гавайянинг Гонолулусидаги унча катта бўлмаган бунгалолардан бирида бувиси ва бувасининг қўлида вояга етган.\nБуюк Британиянинг собиқ бош вазири бой оиладан чиққан бўлиб, Англиянинг Писемор қишлоғидаги поместьеларидан бирида ўсган.\nГермания федерал канцлери вояга етган Гамбургдаги уй унинг ҳозирги Берлиндаги қароргоҳидан жуда ҳам катта фарқ қилмайди.\nБуюк Британиянинг собиқ бош вазири Англиянинг Грантэме шаҳридаги кўкатфуруш отаси дўконининг иккинчи қаватида кичкина квартирада яшаган.\nНацистлар Германиясининг собиқ етакчиси Австриянинг Лендинг шаҳрида жойлашган ихчамгина уйда улғайган.\n7. Жастин Трюдо\nУ ҳозир ҳам болалиги ўтган уйда яшайди. Бу уй Оттавада жойлашган бўлиб, қурилганига 148 йил бўлган, Канаданинг ўн бешинчи бош вазири бўлган отасининг қароргоҳида яшайди. У отасининг ишини давом эттирмоқда.\nMicrosoft нинг ҳаммуассиси бўлган Бил Гейтснинг болалиги АҚШнинг Сиэтл шаҳридаги кўллардан бирининг ёнида жойлашган хилват уйда ўтган.\nСтив Жобс АҚШнинг Калифорния штатидаги Лос-Альтос шаҳрида вояга етган. У илк Apple компьютерини яратган уй тарихий маконга айланди.\nОАВлар Барак Обаманинг янги турар жойи ҳақида маълумот берди\tБарак Обаманинг рейтинги рафиқасиникидан паст эканлиги маълум бўлди\tБарак Обама президентлиги давридаги энг оғир кун ҳақида гапирди\tБарак Обаманинг хайрлашув твити рекорд даражага эришди\tБарак Обама ҳайрлашув нутқи вақтида йиғлаб юборди (ВИДЕО) Барак Обаманинг портрети қидирувдаги турк террорчисининг сурати ёнида пайдо бўлди\tОтправить


22:46 / 06.11.2017\nХусусий орол плантацияси Хилтон-Хед курорти яқинида жойлашган - бироқ бу ерда йирик сайёҳлар оқими йўқ. Бу Жанубий Каролинанинг экзотик бурчакларини тадқиқ қилиш ва ўзингизни 60 гектар ёввойи табиат майдонининг эгасидек ҳис қилиш учун ажойиб имкониятдир.\nБагама ороллари архипелаги участкасидаги Биг Фармерс Кейда жойлашган бу орол бутун дунёдан яшириниш учун энг яхши жойдир. Меҳмонлар учун турли кўнгилочар машғулотлар кўзда тутилган - виндсерфингдан то ёввойи ҳайвонлар билан ёнма-ён чўмилишгача.\nБу экзотик орол 1780 оролдан ташкил топган филиппин архипелаги - Палаван "юраги"да жойлашган. Оппоқ қумли соҳилда уч ётоқхонали вилла жойлашган бўлиб, бу ерда меҳмонлар мазза қилиб дам олишлари ва оҳактош қояларнинг ажойиб манзарасидан баҳра олишлари мумкин.\nУшбу тропик орол Флорида-Кис архипелаги таркибига киради, қитъадан унгача мотор қайиқда тезгина етиб олиш мумкин. Умуман олганда, вертолётда ҳаракатланиш ҳам мумкин - бу ерда шахсий қўниш майдони мавжуд.\nХизмат кўрсатувчи тўлиқ персоналга эга орол 5000 долларга тушади - у рўйхатдаги энг қиммат орол. Бунинг ажабланарли ери йўқ: курорт 18 кишига мўлжалланган, уларнинг барига денгиз каяклари, сноркелинг жиҳозлари ва SUP-серфинг доскалари тақдим этилади. Шу билан бирга, бу дайвинг учун ажойиб жойдир.\nАмериканинг сирли ороли - Гуам\nШотландияда бутунбошли орол сотувга қўйилди\nМисрдаги курортда ҳужум: хорижлик сайёҳлар ўлдирилди


СУПУРГИ ЕТИШТИРИШ ОСОНМИ? - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 07 Сентябр 2017\tКӯришлар: 1842\nСултонали ака янги ўзлаштирилаётган Уяли массивига кўчиб келганда, елкалари тўлишиб, билаклари кучга тўлган пайт эди.\nМустақиллик йилларида йирик хўжаликлар бўлиниб, деҳқон ёки фермер хўжаликлари ташкил этилгандан сўнг, миришкор деҳқонлар сафи кенгая борди. Уларнинг қаторида Султонали ака Тўхтаев ҳам бор эди. Ярим асрлик умри давомида она-Замин билан тиллашиб, деҳқончилик борасида бой тажриба орттирган Султонали Тўхтаев билан суҳбатимизнинг бош мавзуси супурги етиштириш борасида бўлди.\n- Супурги етиштириш - биз учун ота мерос касб. Шу боисдан, уни ҳамиша ардоқлаб келамиз. – дейди С. Тўхтаев. – Деҳқон тили билан айтганда, супурги жуда беор ўсимлик бўлиб, у ер ва иқлим танламайди. Аксинча, ҳар қандай ер ва шароитда ҳам ўсаверади. Фақат уни ўз вақтида яганалаб, яхши озиқа берсангиз, йил мобайнида бемалол икки марта ҳосил олишнинг имкони бор. Илгарилари супурги фақат томорқаларда етиштириларди. Истиқлолият шарофати билан бу ўсимлик ҳам далаларда гектарлаб етиштирилаётганлиги яхши самара бермоқда.\nОдамзот барча бойликларга ҳалол меҳнат туфайли эришади. Ота-боболаримиз: - «Меҳнат қилмай – роҳат бўлмас, уруғ сепмай – экин ўрмас», - деб бежиз айтишмаган. Айни пайтда биз супурги уруғини янги усулда, яъни чигит экиш сеялкасида йўлга қўйганмиз. Бу ўсимлик уруғи майда бўлганлиги боис, унга элликка-эллик шоли қипиғини ёки опилка - ёғоч қипиғи аралаштирган ҳолда, гектар бошига 40 килограммдан экилади.\nТекис униб чиққан ниҳолларни вақтида яганалаб, тагига тупроқ бостириб чопиқдан чиқарилгач, трактор воситасида жўякларга озиқа берилади. Март ойининг охирларида экилган уруғ, июл ойининг бошларида пишиб етилади. Қип-қизил бўлиб етилган супургининг юқори дон қисмини 1,5 метр узунликда ўриб олинади. Пастки қисмини зудлик билан «КИР-1,5» комбайни орқали ўриб, силос тайёрланади. Янчилган супурги қолдиқлари чорва учун тўйимли озиқа ҳисобланади.\nҲосилдан бўшаган ерни култивация қилиб, минерал озиқа берилса ва сув қўйилса, ерда мустаҳкам турган супурги илдизларидан янги новдалар ўсиб чиқади. Бу новдалар октябр ойида қайтадан ҳосил беради.\nСупурги етиштириш замирида машаққатли меҳнат ётади. Супургининг донини сидириб олиш – жуда мушкул иш. Супурги донини сидириш пайтидаги чангдан бир марта «баҳраманд» одам, бу ишга бошқа қўл уришга журъати етишмаса керак.\nБир гектар супурги экилган майдондан 20-25 центнердан уруғ ва 3 минг донагача ойим супурги боғлаб олинади. Албатта, бу ишни бир киши уддалай олмайди. Унга кўп қўл кучи талаб қилинади. Шунинг учун ҳам, супурги етиштиришни оилавий ҳамжиҳатликда йўлга қўйиш мақсадга мувофиқдир. Айни пайтда ўғилларим - Пўлатжон, Собиржон, Толибжон, Содиқжон ва келинларим – Хуморой, Наргизалар, аллақачон, бу касбда шогирдлик чегарасидан ўтиб кетишган.\nБир сўз билан айтганда, супурги етиштириш яхши даромад, тозалик воситаси бўлибгина қолмай, балки рўзғор фаровонлиги омили, чорва учун беминнат озиқа ва ерни алмашлаб экиш маданиятида ҳам муҳим рол ўйнайди.\nСултонали Тўхтаев узоқ йиллар давомида Қайтмас қишлоқ ҳудудидаги қўриқ ерларни ўзлаштирилишининг дастлабки 70 гектаридан бошлаб, унинг 800 гектарга етказилишида катта ҳисса қўшган деҳқонлар сирасига киради. У киши бригада бошлиғидан участка агрономи лавозимларигача ишлаб, элу юрт орасида обрў-эътибор қозонди. Миришкор деҳқоннинг меҳнатларини инобатга олган хўжалик маъмурияти у кишини «Меҳнат Қизил Байроқ» ва «Ҳурмат белгиси» орденларига сазовор, деб топди. С. Тўхтаев уч марта Социалистик мусобақа ғолиби бўлган. Халқ хўжалиги ютуқлари кўргазмасининг олтин ва кумуш медалларига сазовор, деб топилган. У киши бир неча марта ноҳия халқ вакиллари мажлиси депутатлигига сайланган.\nСултонали ака Тўхтаев бугун кексалик гаштини сураётган бўлишига қарамай, масъулиятдан ўзини олиб қочмайди. Қишлоқ хўжалиги ишларида ҳамиша шогирдларига раҳнамо ва дуогўй…\nДавронбек КАРИМОВ, Хуросон ноҳияси.\nБугун: 27-01-2020 18:32:44


Фарғона вилоят ўлкашунослик музейида риштонлик ёш кулоллар кўргазмаси очилди - Фарғона.Ру ахборот агентлиги\n20:55 msk, 25 Май 2020\nКўргазмада Рустам Қосимов, Сайёт Ниғматов, Шаҳбоз Мамажонов, Шерзод Тожиалиев ва Азизжон Абдураҳимовлар ўз ишларини томошабинлар эътиборига ҳавола этганлар. Усталар ёш бўлишларига қарамасдан, уларнинг ишлари ўта моҳирона бажарилган. Бу ишлар ранглар ва нақшлар янгилиги билан кўзни қувонтиради. Уларда мумтоз шакллар ва сюжетлар бор, аммо янги йўналишлар изланганлиги ҳам сезилади.\n- Мен бошқа дўстларим каби тилим чиқмасдан аввал лой чангаллаганман, - дейди Рустам Қосимов томошабинларга. – Менинг дастлабки ўйинчоқларим ҳам сопол ўйинчоқлар, лой ва мўйқалам бўлган.\nРиштон дунёси – бу алоҳида олам: кўп уйларда кулоллар яшаб, ижод қиладилар. Турмуш тарзининг ўзиёқ ёшларда юксак нафосат туйғуларини шакллантиради ва уларнинг дунёқарашини кенгайтиради – меҳр-муҳаббатнинг кўринмас ришталари билан боғланган боболар, оталар, невара ва чеваралар керакли умумий иш билан шуғулланаётган бир пайтда бунга бефарқ қолишнинг илож-имкони йўқ.\nЎзбекистон халқ устаси Набижон Қодировнинг шогирди Азизжон Абдураҳимов ижоди ҳаммада бирдек қизиқиш уйғотди. Унинг сопол ҳайкалчалари ўлкамиз тарихи ва бугунги кунини ўзида акс эттирган. Бир композицияда деҳқон йигитлар тарвуз ва узум устига энгашиб турганлари акс этган; бошқасида қувноқ Хўжа Насриддин қўлида қовун билан эшаги устида кетаяпти; яна бирида сайил тасвирланган – созандалар соз чалаяптилар, дорбозлар дор ўйнаяптилар; бўлак бир лавҳада устанинг катта оиласи йиғилган – бу ерда Азизжоннинг оқсоқол бобоси, бувиси, амма-холалари ва ҳатто олти ойлик қизчаси ҳам бор. Мунажжимлару этикдўзлар, олимлару болалар – бу мўъжизанинг ҳаммаси икки-уч токчани ишғол қилган.\n- Мен ўз юртдошларимни яхши кўраман, - дейди Азизжон. - Ўз ижодимда ўлкамиз гўзаллигини, халқ урф-одатлари-ю замонавий ҳаётимизни акс эттирмоқчиман. Мен болалигимдан кулолчилик билан шуғулланишни орзу қилгандим. Авлодимиздан чиққан биринчи уста бўлишимга қарамасдан, ўғлим катта бўлгач, унинг кулол бўлиб етишишига умид қиламан.\nЯнги сулолалар ана шундай туғиладилар. Улар эски анъаналарни сақлаб қолган ҳолда, санъатда янги тимсолларни яратадилар. Ўз қалб қўрини ноёб санъатга бахшида этган барча усталарга раҳмат дегимиз келади: “Ҳорманглар, усталар, уйингиздан тинчлик-хотиржамлик, ижодингиздан барака аримасин!”\nМуаллиф ҳақида: Ольга Науцзань – фарғоналик шоира, Ўзбекистон Ёзувчилар уюшмаси Фарғона вилоят бўлими қошидаги “Соти” адабий клуби раисаси


Тилла ва заргарлик буюмларининг ноқонуний олиб ўтилишининг олди олинди (видео) - xabar.uz\nТилла ва заргарлик буюмларининг ноқонуний олиб...\nЎзбекистонлик божхоначилар томонидан қиймати республика ҳудудида яширинча олиб кирилаётган 28,7 млн. сўмлик тақинчоқ тўхтатиб қолинди. Бу ҳақда Давлат божхона қўмитаси ахборот хизмати хабар бермоқда.\nХабарда айтилишича, «Истанбул-Тошкент» рейси бўйича парвозини якунлаган фуқаро Ж.Ҳ. йўловчи божхона декларациясида ва божхона ходимларининг оғзаки сўрови пайтида маълум қилмасдан туриб, 136,5 гр. оғирликдаги тилла тақинчоқларни олиб кираётган пайтда тўхтатиб қолинган.\nМазкур ҳолат юзасидан тайёрланган тезкор лавҳани томоша қилинг.


Kun.uz сайтига ўғирлик ярашадими? » Скачать музыку бесплатно новинки музыки 2016-2017\nKun.uz сайтига ўғирлик ярашадими?\nКомментариев: 0 Просмотров: 177 Дата: 6-06-2016, 05:43 5 июнь куни сайтимизда “Daily Mail: Россиянинг 0,2% аҳолиси футболга киради. Евро-2016 иштирокчилари орасида бу энг ёмон кўрсаткич.” - деган хабарни жойлаштирдик. Бу маълумот sports.ru сайтидан олинди ва уни қуйидаги ҳаволадан ўқиб олишингиз мумкин. Шу куниёқ бу хабар kun.uz сайтида ҳам пайдо бўлди. Қизиғи шундаки, улар бу хабарни кўр-кўрона кўчириб олиб, ҳеч қандай манба бермасдан ўз сайтига жойлаштиришган. Хабардаги фотосуратни ўзгартириб, матнига эса бир жойда ўзгартириш киритишган, яъни “Қайд этилишича” деган сўзни қўшиб қўйишган. Хабарда кетган имловий хато – “ўинларига” сўзи ҳам кўр-кўрона кўчирилганлигига яққол далил. Интернет тармоғида сайтлар бир-биридан мақола ва хабарларни олиб туриши амалиётда кенг қўлланади, бироқ бу хабарларни остида олинган манба албатта кўрсатилади. Ҳамкасбларимизнинг меҳнати қадрланади. Биз ҳам Kun.uz сайти хабарларидан фойдаланамиз, сайтимизга жойлаштирамиз, бироқ олинган манбасини доимо кўрсатамиз. Kun.uz сайтидаги ҳамкасбларимизнинг эса бу “қилиғи”ни нима дейишга ҳам хайронмиз. Манба кўрсатмасдан, худди ўзиникидай қилиб ёзиш бу ўғирлик-ку? Бу хабарни ўғирлаб кўчириб олган шахс бир нарсани эътибордан қочирган ва ўғирлаб олганини билдириб қўйган. Биз жойлаштирган хабарда “Тўлиқ жадвални қуйидаги ҳаволадан билиб олиш мумкин” - деган жойда ташқи фотосуратга ҳавола бор. Kun.uz да эса бу ҳавола йўқ. Уят ҳамкасблар! Манба: www.stadion.uz. - деб хабар бермоқда Stadion.uz нашри.


Ўзбекистон паспорти дунёнинг энг кучли паспортлари рейтингида беш поғона юқорилади | BETAKROR BUXORO!\nDekabr 3, 2018 0\nЎзбекистон паспорти дунёнинг энг кучли паспортлари рейтингида беш поғона юқорилади\nPosted by:Администратор onDekabr 3, 2018\nДунёнинг энг кучли паспортлари рейтингида Ўзбекистон паспорти беш поғона юқорига кўтарилди, деб ёзади Sputnik Passport Index’га таяниб. 2017 йилда 73-ўринда бўлган Ўзбекистон паспорти бу йил 68-ўринга кўтарилган.\nАйни дамда Ўзбекистон фуқаролари визасиз кириш ҳуқуқига эга бўлган мамлакатлар сони 63 тага етган. Ўтган йил ушбу кўрсатгич 54 та мамлакатни ташкил қилар эди. Ўзбекистонликлар визасиз бориши мумкин бўлган мамлакатлар қаторига қуйидагилар қўшилган: Куба, Кот д’Ивуар, Габон, Эфиопия, Таиланд, Тожикистон, Руанда, Қатар ва Мьянма.\nPassport Index маълумотига кўра, 2018 йилда энг кучли паспорт – Бирлашган Араб Амирликларига қарашли. Ушбу мамлакат фуқаролари 167 та мамлакатга визасиз кириш ҳуқуқига эга.\nИккинчи ўринда – Сингапур ва Германия. Ушбу мамлакат фуқаролари 166 мамлакатга визасиз боришлари мумкин.\nЭнг сўнгги ўринда эса – Афғонистон. Ушбу мамлакат фуқаролари 29 мамлакатга визасиз боришлари мумкин.


Амир Тeмур – кураги ерга тегмаган саркарда — KUKALDOSH.UZ\n08.04.2020 / - Мақолалар\nАмир Тeмур – кураги ерга тегмаган саркарда\nБуюк саркарда ва давлат арбoби бўлган Амир Тeмур узoқни кўра oладиган дoнo сиёсатчи эди. У салтанат пoйдeвoрини мустаҳкамлаш учун қудратли қўшин тузиш билан бирга кучли ғoявий-мафкуравий замин зарурлигини яxши англар эди. Шунинг учун ҳам у давлат ишларини ташкил этишда “тўра ва тузук”ларга амал қилди, мафкуравий жиҳатдан эса ислoм дини, шариат қoнунларига суяниб иш юритди ва Ислoм аҳкoмларини салтанатининг асoсий таянч нуқталаридан бирига айлантиришга эришди. Бу ҳақида “Тeмур тузуклари”да шундай ёзилади: “Яна тажрибамда кўриб билдимки, давлат агар дину тартиб асoсида қурилмас экан, тўра-тузукка бoғланмас экан, ундай салтанатнинг шукуҳи, қудрати ва тартиби йўқолади. Бундай салтанат яланғoч oдамга ўxшайдиким, уни кўрган ҳар кимса (ундан) нигoҳини oлиб қoчади. Ёҳуд ҳар қандай қаланғи-қасанғи oдамлар тап тoртмай кириб чиқадиган тoмсиз, эшиги-тўсиғи йўқ уйга ўxшайди”. Сoҳибқирoн истилo этган мамлакатларнинг ҳаммасида Ислoм анъаналари тикланиб, адл-инсoфга, диёнат ва мурувватга йўл oчилади, xалқ нoҳақ зулм исканжасидан қутулиб, тинч яратувчи мeҳнат билан шуғулланиш имкoнига эга бўла бoшлайди. Амир Тeмурнинг маҳсус фармoни билан мамлакатдаги ҳар бир шаҳар, ҳар бир қишлoқда масжид, мадраса ва xoнақoҳлар бинo қилинади, фақиру мискинларга ғарибxoналар oчилиб, мискин ва етим-есирларга таoм бeриш жoрий этилди, касаллар учун шифoxoналар қурилди, уларда ишлаш учун табиблар тайинланади. Кoбул атрoфларида, Мўғoн даштларида ва бoшқа кўп жoйларда улкан каналлар қазилиб, мамлакат oбoдлиги мисли кўрилмаган даражада юксалади. Манбаларда қайд этилишича, Амир Тeмур Дамашқда Машҳур араб тариxчиси ва мутафаккири Ибн Xалдун (1332-1406) билан суҳбатлашиб, тариx, фалсафа, шариат қoнун-қoидалари бoрасида қизғин баҳс юритиб, ўзининг чуқур билимга эгалигини кўрсатади. Oлимга қимматбаҳо сoвғалар тақдим этади.\nСoҳибқирoннинг ўзи “Тeмур тузуклари” асарида бу ҳақида шундай ёзган эди: “… давлат ва салтанатимга бoғлаган мeнинг биринчи тузугим шулким, Тангри таoлoнинг дини ва Муҳаммад мустафoнинг шариатига дунёда ривoж бeрдим. Ҳар ерда ва ҳар вақт ислoм динини қувватладим”.\nАмир Тeмур ва тeмурийлар давридаги тариxчи муаллифлар уни ислoм динини мустаҳкамлашга сидқидилдан xизмат қилганини таъкидлайдилар. Ҳафизи Абрунинг ёзишича, сoҳибқирoн фиқҳчи oлимларга ҳoмийлик қилибгина қoлмай, суҳбатда улар билан тeппа-тенг баҳслаша oларди.\nАмир Тeмур саййидлар, пайғамбар авлoдларига нисбатан алoҳида эҳтирoм кўрсатган. Бу ҳақда “Тeмур тузуклари”да шундай эътирoф этилади: “… саййидлар, уламo, машoйиx, oқилу дoнoлар, муҳаддислар, тариxчиларни сара, эътибoрли oдамлар ҳисoблаб, иззату-ҳурматларини ўрнига қўйдим. Уламo билан суҳбатда бўлдим ва пoк ниятли, тoза қалбли кишиларга талпиндим, уларнинг ҳимматларидан улуш тилаб, мубoрак нафаслари билан дуo-фoтиҳа бeришларини илтимoс қилдим. Дарвиш, фақир ва мискинларни ўзимга яқин тутдим, уларнинг кўнгилларини oғритмадим ва бирoн талабларини рад этмадим”.\nАмир Темур шундай буюк саркарда, давлат арбоби бўлган. Бундай бобокалонларимизнинг тарихини ўрганиб уларнинг тажрибаларидан намуна сифатида фойдаланиш, айниқса ёш авлодни тарбиялашимизда бизга қўлланма бўлиб хизмат қилади.\nмаънавий ва маърифий масалалар бўйича\nмудир муовини А.Ғаниев\nЭкстремизм, терроризм ва миссионерликка қарши кураш – долзарб вазифа\nМанфаатли илмнинг қадри


Беруний 973 йил 4 сентабрда Хоразмнинг ғиёт (Кат) шаҳрида дунёга келган. Дастлабки таълимни она шаҳрида олган, машҳур олим Абу Наср ибн Али Ироқдан илми нужум, риёзат каби фанлардан дарс олади. У 17 ёшида илк астрономик кузатишларни ўтказади. У 150 дан ортиқ илмий асарлар ёзади. Буюк бобокалонимиз 1048 йил 13 декабрда Ғазнада вафот этган. «Берун» ёки «Бирун» сўзи «ташқари» деган маънони англатади. Маълумотларда ёзилишича унинг 152 та китобининг номи наълум. Бизгача улардан 27 тасигина етиб келган. Унинг бир қанча китоби табииёт илмига бағишланган. Бу соҳанинг ривожланишида Берунийнинг табииёт ва табиат ҳодисаларини ўрганиш усуллари , ҳаракат, товуш, иссиқлик,ёруғлик, электр, магнетизм, атмосферадаги ҳодисалар, модда тузилиши ҳақидаги ижодий ишлари катта аҳамиятга эга бўлади.Берунийнинг ўша даврда яратган кашфиётларидан бири - глобус ихтиро этганлигидир.У ғуёс атрофида сайёралар айланишини, Ер эса ана шу сайёралардан бири эканлигини айтади.\nФарғона вилояти пойтахти Андижон шаҳрида ушбу вилоят ҳокими Умаршайх Мирзо хонадонида дунёга келди. Умаршайх Амир Темурга эвара - тўртинчи (Абушаид Мирзо-Султон Муҳаммад Мирзо-Мироншоҳ-Амир Темур) авлод эди. Онаси Қутлуғнигорхонимнинг отаси Тошкент ҳокими Юнусхон эса ўзбеклашган мўғул уруғидан бўлиб, 12 авлод билан Чингизхонга туташгандир. Отасининг бевақт вафотидан сўнг Бобур 12 ёшида тахтга чиқади. 1497-йилда Бобур Самарқандни эгаллайди. Бироқ, Бобур ўз яқинларининг хиёнати туфайли Самарқандни юз кун деганда ташлаб чиқиб кетади. У Андижонга қайтади. Бироқ у Хўжандга етганда Шаҳар хиёнатчилар қўлига ўтиб кетганлиги маълум бўлади. Шаҳарни қайта олиш мақсадида қилинган хатти-ҳаракатлар, Тошкентдаги тоғасидан ёрдам кутишлар самарасини бермади. Оилалари Андижонда бўлган йигитлар Бобурдан ажрала бошлайди. Шу тариқа минг кишилик қўшиндан икки юздан ортиқ киши қолади. У қишни Самарқанд яқинидаги қишлоқлардан бирида ўтказади ва кўклам келиши билан қилинган ҳаракатлари ҳам бесамар кетади.\nАбу Али ал-Ҳусайн ибн Абдуллоҳ ибн ал-Ҳасан ибн Али ибн Сино. Буюк даҳо Абу Али ал-Ҳусайн ибн Абдуллоҳ ибн ал-Ҳасан ибн Али ибн Сино ҳижрий 370 (милодий 980) йилда Бухоронинг Афсона, ҳозирги исфана қишлоғида туғилган. У ёшлигиданоқ ўткир зеҳни ва илмга қизиқиши билан ҳаммани лол қолдирарди. Ибн Сино Ан-Нотилий қўлида тарбия олади. У астрономия, фалсафа, математика, физика, кимё, тиббиёт, мантиқ, адабиёт, минералогия ва бошқа фанлар билан шуғулланган. 10 ёшида қуръонни ёд олган, 16 ёшдаёқ атоқли табиб бўлган. У Бухоро амири Нуҳ иби Мансурни даволаб, Саройнинг бой кутубхонасидан фойдаланиш ҳуқуқини қўлга киритган. Ибн Сино 1002 йилда Бухородан чиқиб кетади, Урганч, Обивард, Насо, Нишопур, Журжон, Рай, Исфаҳон, Ҳамадон каби шаҳарларда бўлади. У 1037 йилда (ҳижрий 428) 57 ёшида Ҳамадон шаҳрида вафот этади. Мутафаккирнинг турли фанларга оид 450 дан ортиқ илмий асарлар яратганлиги маълум. Бироқ бизгача Ибн Синонинг 242 та асари етиб келган. Шулардан 4 таси адабиётга, 5 таси мусиқага, ўндан ортиғи астрономияга оид асарлардир ва ҳок.\nАЛИШЕР НАВОИЙ (1441 - 1501)\nУлуғ ўзбек шоири, мутафаккири ва давлат арбоби. Ғарбда чиғатой адабиётининг буюк вакили деб қаралади, Шарқда “низоми миллати ва д-дин” (дин ва миллатнинг низоми) унвони билан улуғланади. Асл исми Низомиддин Мир Алишер. У Ҳиротда туғилиб, шу ерда умрининг асосий қисмини ўтказган. Навоийнинг отаси Ғиёсиддин Баҳодир темурийлар хонадонига яқин бўлган. Шеър завқи ва истеъдоди эрта уйғонган. Болаликдаёқ Фаридиддин Атторнинг “Мантиқут-тайр” асарини ёд олган, Шарафиддин Али Яздий назарига тушган, Мавлоно Лутфий ёш шоир истеъдодига юқори баҳо берган, Камол Турбатий эътирофини қозонган. Саййид Ҳасан Ардашер, Паҳлавон Муҳаммад каби устозлардан таълим олган, Абдураҳмон Жомий билан ижодий ҳамкорликда бўлган. Навоий 1469 йилгача темурийлар орасидаги ички низолар сабабли Ҳиротдан йироқроқда яшаган. Ҳусайн Бойқаро Хуросон тахтига ўтиргач (1469), Навоий ҳаёти ва ижодида янги босқич бошланади, муҳрдорлик (1469) мансабига, вазирлик (1472) ва Астробод ҳокимлиги (1487)га тайинланади. 1480-1500 йиллар мобайнида ўз маблағлари ҳисобидан бир неча мадраса, 40 работ (Сафардаги йўловчилар тўхтаб ўтиш жойи), 17 масжид, 10 хонақоҳ, 9 ҳаммом, 9 кўприк, 20 та ҳовуз қурдиради. Ҳусайн Бойқаро Алишер Навоийга “муқарраби ҳазрати Султоний” (“Султон ҳазратларининг энг яқин кишиси”) деган унвонни беради.\nМоҳларойим Нодира юксак бадиий истеъдод соҳибаси, дилкаш, Самимий, маърифатпарвар ўзбек аёлидир. У Увайсий, Маҳзуна, Дилшоди Барно, Анбар отин каби ўзбек мумтоз шоиралари сафининг сардори бўлган. Шоира 1792-йили Андижон ҳокими Раҳмонқулибий оиласида туғилди. Ўткир Зеҳнли Моҳларойим отин ойи қўлида таълим олди, хусусий мутолаа билан шуғулланди. Шарқ мумтоз адабиётини жиддий ўрганди, шеърлар машқ қилиб, ёшлигидаёқ шоира сифатида танилди. Унинг улғайиш йиллари адабиёт аҳли даврасида кечди. 1808-йили Норбўтабийнинг ўғли Умархон билан оила қурди. 1810-йилгача Марғилонда, ундан кейин умрининг охиригача қўқонда яшади. Моҳларойим Муҳаммадалихон ва Султон Маҳмудхон исмли ўғиллар тарбиялади. Амирий тахаллуси билан ажойиб шеърлар яратган Амир Умархон 1822-йилда вафот этиб, умр йўлдоши Нодирани ёлғизлатиб кетди.\nУМАР ҲАЙЁМ (1048-1123)\nҚадимда ва ўрта асрларда яшаган олимларнинг копчилиги фанниниг турли соҳаларида муваффақиятли ижод этишган. Шоир Умар Ҳайём ана шулар жумласига киради. Унинг тўлиқ исми Ғиёсиддин Абулфатҳ Умар ибн Иброҳим ал-Ҳайвом. У Хуросон вилояти кўчманчи турк қабилаларидан бири -Салжуқийларнинг марказий вилоятига айланган даврида Нишопурда чодрачи (Хайёми - чодрачи дегани) оиласида туғилди. Умар Хайёмнинг болалик йиллари ҳақида маълумот йўқ, аммо у ҳақда баъзи ривоятлар сақланиб қолган. Тарихчи Байҳақий Умар Ҳайём мустақил ҳотирага эга бўлганлигини ёзган. Шундай ҳотира эгаси, албатта, болалик йилларида кўп нарсаларни ўргана олган. Умар Ҳайём математика соҳасида, айниқса алгебра ва геометрия соҳасида калта кашфиётлар қилган олим. У биринчи бўлиб сон тушунчасини ҳақиқий мусбат сонгача кенгайтирган. Бу ҳақда у ўзининг "Ал-жабр ва алмуқобала исботлари ҳақида рисола" асарида қуйидагиларни ёзади: "Ҳиндларда квадратларнинг томонлари ва клубларнинг қирраларини унчалик катта бўлмаган кетма-кет танлашга ва тўққизта рақам - бир, икки, уч ва ҳ.к. cонларнинг квадратларини ҳамда улардан бирини иккинчисига, яъни иккини учга ва ҳ.к. кўпайтмасини билишга асосланган метод мавжуд. Бу методларнинг тўғрилигини исботлашга ва бу методлар ҳақиқатан ҳам мақсадга этказишига доир рисола бизга тегишли. Бундан ташқари, биз олдин бўлмаган сонлар турини ҳам орттирдик, яъни биз квадрат-квадрат, квадрат-куб, куб-куб ва ҳ.к. ларнинг асосини аниқлашни кўрсатдик".\nМирзо Улуғбек Шоҳруҳ Мирзонинг оиласида 1394 йил 22 мартда дунёга келди.У ёшлигидан ўткир зеҳинли, кучли хотирали, теран фикрли, қатъиятли бўлиб етишди. Астрономия илмининг билимдони Салоҳиддин Мусо ибн Маҳмуд ғозизода Румий раҳномалигида фан асосларини айниқса астраномия илмини пухта ўрганди, Самардандда Расадхона қурдирди, сайёралар сирини тадқид этиб, “Зижи кўрагоний” номида жадвал тузди. Натижада астраномия мактаби ташкил топди, бу мактаб ўша даврда “Дорул илм” академияси сифатида шуҳрат топди. Мирзо Улуғбек дунёвий илмлар билан бир қаторда туркий, форсий ва араб тилларини ҳам ўрганди, ўз фаолятини меъморчиликнинг ривожлантиришга ҳам аҳмият берди. Мирзо Улуғбек 1449 йил 27 октябрда 56 ёшида ёвузларча ўлдирилди.\nМУҲАММАД ИБН МУСО АЛ-ХОРАЗМИЙ\nМуҳамммад ибн Мусо ал- Хоразмий (783-850 йилларда яшаб ижод қилган) қадимги Хоразм диёрида туғилиб, вояга етади. Дастлабки савод ва турли хил соҳадаги билимларни у ўз она юрти Хоразм ва Мовороуннахр шахарларида кўпгина устозлардан олади. Сўнгра у ҳалифа Маъмун замонида (813-833 йиллар) “Байт ул-ҳикмат”да мудир сифатида фаолият кўрсатади. Замонасининг машхур математиги, астарноми ва географи сифатида фанга улкан хисса қўшди. Хоразмий 20 дан ортиқ асарлар ёзган. Улардан фақат 10 тасигина бизгача етиб келган. Математикага доир асарлари “Ал – жабр вал - муқобала”, “Ҳинд хисоби ҳақида”, географияга оид асарлари “Китоб сурат ул - арз” (Ер Сурати), астраномияга оид асарлари “Зиж” ва “Устирлаб билан ишлаш ҳақида”, тарихга оид асарлари “Китоб ат - тарих”, “Яхудийларни тақвими ва байрамларини аниқлаш ҳақида рисола” номлари билан аталган.\n14 асрнинг 50-60 йилларида Мовороуннаҳр 10 га яқин мустақил бекликларга бўлиниб кетган. Самарқанд вилояти Амир Баён Сулдуз, Кешда Амир Ҳожи Барлос, Хўжандда Амир Боязид Жалоир, Балхда Ўлжайту Сулдуз, Ҳисори Шодмон чегарасида Амир Ҳусайн ва Амир Ясовурийлар ўзларини ҳокими мутлақ деб эълон қилдилар. Бунинг устига Шарқий Туркистон ва Еттиcувда ташкил топган Мўғулистон хонлари бир неча бор Мовороуннахр устига юриш қилиб, уни талайдир. Мўғулистон хонлари бир неча бор Мовароуннахр устига юриш қилиб, уни талайдилар. Мўғулиcтон хонларининг вайронгарчиликка олиб келувчи юришлар, иcтибдоди ва зулмига қарши халқ ҳаракати бошланади.Мана шундай ўзаро ички урушлар қизиган, мўғуллар зулмига қарши меҳнаткаш халқ ҳаракатлари бошланган бир даврда мамлакатда янги cиёcий куч етилмоқда эди.\nПечать 24 Июль 2014 Ўқилди: 3300


Парламент қуйи палатасидаги Халқ демократик партияси фракциясининг навбатдаги йиғилиши бўлиб ўтди. Дастлаб фракция аъзолари «Геном бўйича давлат рўйхатига олиш тўғрисида»ги қонун лойиҳасини кўриб чиқишди.\nҚайд этилдики, бугунги кунда инсон гени билан боғлиқ маълумотлар аҳамияти ортиб бормоқда. Бу маълумотлардан фойдаланиш, уларни сақлаш ва ҳимоялаш масалалари ниҳоятда долзарб вазифага айланмоқда. Чунки бундай маълумотлар ўта қимматли ҳисобланади. Шунинг учун депутатлар қонун лойиҳасида назарда тутилаётган ҳар бир меъёрни атрофлича муҳокамадан ўтказди.\nДепутатлар қонун лойиҳасининг асосий тушунчалар қисмида “геном” тушунчасига изоҳ берилмаганига эътироз билдирди. Қонун лойиҳаси қабул қилинган тақдирда ундаги қоидалар тор доирадаги соҳа ёки мутахассисларга эмас, барча фуқароларга тегишли бўлади. Яъни, қонунни ҳамма бевосита тушуниш имконига эга бўлиши керак. Фракция аъзолари бир овоздан қонун лойиҳасида “геном” тушунчаси нимани англатишига ойдинлик киритиб кетиш зарур, деган таклифни қўллаб-қувватлади.\nШу билан бирга, қонун лойиҳасида ишлатилган “ахборотни блокировка қилиш” жумласи ўзбекча талқин этилиши юзасидан қизғин баҳс-мунозара бўлиб ўтди. Фракция аъзолари бу масала бўйича қатъий талаб қўйишди.\nЙиғилишда «Архив иши тўғрисида»ги қонунга ўзгартиш ва қўшимчалар киритиш ҳақидаги қонун лойиҳаси иккинчи ўқишда кўриб чиқилди. Мазкур қонун лойиҳасини биринчи ўқиш жараёнида ХДП фракцияси аъзолари давлат архивларининг бинолари бошқа шахсга ўтказиш ҳақидаги меъёрни такомиллаштириш юзасидан таклиф билдирган эди. Бу таклиф лойиҳага киритилиб, архив ҳужжатларини сақлаш, фойдаланишни ташкил этиш талабларига жавоб берадиган бинолар билан таъминламасдан, давлат архивларининг бинолари бошқа шахсга ўтказилмаслиги белгиланмоқда. Бу давлат ва жамият аҳамиятига молик ҳужжатлар хавфсизлигини таъминлашда принципиал аҳамиятга эга бўлиши таъкидланди.\nКун тартибига кўра, фракция аъзолари “Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонун лойиҳасини ҳам қизғин муҳокама қилишди. Ушбу қонун лойиҳаси билан 5 та қонун ва 1 та кодексга ўзгартишлар киритиш назарда тутилмоқда.\nХусусан, маҳаллий Кенгашлар қабул қилган қонунга зид қарорларни бекор қилиш ваколати Олий Мажлис Сенатига бериш таклиф этилмоқда.\nБу ўзгартишга нима асос бўляпти?\nГап шундаки, “Маҳаллий давлат ҳокимияти тўғрисида”ги қонуннинг 26-моддасида маҳаллий Кенгашларнинг Конституция ва қонунларга, Президент ҳужжатларига зид келадиган қарорлари Олий Мажлис томонидан бекор қилиниши назарда тутилган. Бироқ амалдаги қонун ҳужжатларида бундай қарорларни бекор қилишнинг аниқ механизми, хусусан, бекор қилиш кимнинг ташаббусига асосан кўриб чиқилиши бўйича тартиб мавжуд эмас. Шу сабабли бу ваколатдан ҳозирги кунга қадар фойдаланилмаган.\nМасаланинг яна бир муҳим томони шундаки, кейинги йилларда жисмоний ва юридик шахслардан, шу жумладан фермер хўжаликларидан маҳаллий Кенгашлар ҳамда ҳокимларнинг амалдаги қонун ҳужжатларига зид қарорларини бекор қилиш масалалари юзасидан мурожаатлар келиб тушмоқда. Шу муносабат билан Сенатга маҳаллий Кенгашлар томонидан қабул қилинган қонунга зид қарорларни бекор қилиш тартибини белгилаш таклиф этилмоқда.\nҚонун лойиҳасидаги кейинги масала ҳам муҳим. Депутатларнинг қайд этишича, бугунги кунда хорижий давлатларда Ўзбекистон Республикасининг 35 та элчихонаси, 3 та доимий ваколатхонаси, 16 та бош консуллиги, 1 та консуллиги мавжуд бўлиб, уларнинг зиммасига қатор вазифалар, жумладан, хорижий инвестицияларни жалб этиш вазифаси юклатилган. Аммо ушбу дипломатик ва бошқа вакилларнинг бу борада амалга оширган ишлари бўйича ҳисоботларини эшитиш амалиёти йўлга қўйилмаган. Шундан келиб чиқиб, Ўзбекистон Республикасининг чет давлатлардаги дипломатик ва бошқа вакилларини тайинлаш Сенатнинг мутлақ ваколатлари жумласига киритилганини инобатга олиб, дипломатик вакиллар билан бош консуллар, консуллар ва доимий вакилларнинг ҳисоботларини эшитиш назарда тутилмоқда.\nФракция аъзолари бу меъёрлар қонун устуворлиги ва парламент назорати таъсир доирасини кенгайтиришда катта аҳамият касб этишини таъкидлашди.\nЙиғилишда бошқа қонун лойиҳалари ҳам кўриб чиқилди.


Аҳолини парранда боқишга кенг жалб этиш, уй шароитида парранда боқишнинг илмий асосланган услубларини ишлаб чиқиш, керакли моддий-техника базасини такомиллаштириш бўйича қилинган ишлар бугун ўзини оқламоқда. Хива туманидаги «Хоразм наслли парранда» масъулияти чекланган жамият шаклидаги паррандачилик комплекси мисолида ушбу масалани атрофлича ўргандик.\n— Биз тадбиркорларга ва аҳолига ёш, тўқсон кунлик наслли жўжаларни етказиб берамиз, — дейди «Хоразм наслли парранда» масъулияти чекланган жамияти раҳбари Отажон АБДУЛЛАЕВ. — Бунинг учун 2017 йилнинг апрель ойида «O‘zsanoatqurilishbank»нинг Хоразм минтақавий филиалидан кредит олиб ишга киришдик. Ана шу маблағ эвазига Германиядан жўжа ва она товуқ боқишга мўлжалланган замонавий технологиялар олиб келдик. Декабрь ойида эса цехларимиз ишга тушди. Жорий йилнинг март ойида аҳоли ва тадбиркорларга 175 минг бош жўжа етказиб бердик. Ҳозир корхонамизда 168 минг бош жўжа парваришланмоқда. Насиб қилса, уларни ҳам аҳоли ва тадбиркорларга етказиб берамиз. Келгусида сиғими 55 мингта она товуқни боқиш цехини ҳам қурмоқдамиз. Бундан мақсад аҳоли ва бозорларга тухумларни етказиб беришдир.\nХалқимизда етти хазинанинг бири ҳисобланадиган паррандачиликнинг ҳам ўз сир-синоати бор. Аввало, яхши даромад кўзлаган одам шунга яраша масъулият билан меҳнат қилиши керак. Буни инобатга олган корхона жамоаси наслли парранда парваришлаш борасида бой тажриба тўплашга ҳаракат қилмоқда.\n— Хориждан келтирилган ушбу ускуналар жуда қулай, — дейди корхона зоотехниги Мамадсолой АБДУЛЛАЕВ. — Ичкарида ҳаво ҳароратини бир маромда сақлайди, жўжаларнинг ем-озуқасини вақтида етказади. Мазкур ишлар парваришланаётган жўжаларнинг яхши ривожланишига ёрдам беради.\nМазкур паррандачиликка ихтисослашган комплекс халқимиз дастурхонига тухум ва парҳез гўшт етказиб бериш баробарида аҳолини тадбиркорликка ундаб, арзон ва наслли парранда билан ҳам таъминлаб келмоқда.\n— Шу йилнинг март ойида «Хоразм наслли парранда» жамиятидан 200 та товуқ олгандик, — дейди ўз хонадонида товуқ боқаётган Дармонжон ЮСУПОВА. — Ҳозирча товуқларимиз бирор касалликка чалингани йўқ. Айни дамда уларнинг 98 фоизи тухум бермоқда. Даромади яхши, парваришда унча кўп харажат ва меҳнат талаб қилмас экан. Тўрт маҳал ем-сувини берамиз ва кунига 170-180 дона тухум оляпмиз. Уйдан олиб кетишади, бозорга чиқарамиз, хуллас, ойига 750-800 минг сўм даромад келтириб турибди. Бу бемалол хонадонда амалга оширса бўладиган иш экан.\nҲа, қимирлаган қир ошар, деганларидек, озгина ҳаракат билан ҳам оила даромадини яхшилаш мумкин. Буни англаб етган кишининг дастурхони тўкин бўлади. Шу ўринда яна бир эътироф, юртимизда тадбиркорликни ривожлантириш, улар фаолиятини қўллаб-қувватлаш натижасида янги иш ўринлари яратилмоқда. Вилоятнинг Хонқа туманида жойлашган паррандачилик ва омихта ем ишлаб чиқаришга ихтисослашган «Feedgran» корхонасида Германиядан келтирилган технологиялар асосида ёш парранда ва она товуқлар боқилмоқда. Мазкур корхона фаолияти нафақат вилоятда, балки республика миқёсида ҳам ўз мавқеига эга. Корхонадан товуқ тухумлари бозор расталари ва дўконларга пешма-пеш етказиб берилмоқда. Шунингдек, Эрон, Афғонистон ва Тожикистон республикаларига ҳам экспорт қилинмоқда.\n— Корхонамизнинг бугун Хонқа туманида «Хонқа», Хива туманида «Хива» паррандачилик бўлимлари ва омихта ем ишлаб чиқариш бўлими мавжуд, — дейди «Feedgran» корхонаси раҳбари Рўзибой БЕКМЕТОВ. — Ўтган йили 1,5 миллион АҚШ долларлик маҳсулот экспорт қилган бўлсак, жорий йилда бу кўрсаткични икки бараварга оширишни мўлжаллаяпмиз. Маҳсулотларимиз сифатини яхшилаш мақсадида хориждан замонавий қадоқлаш ва саралаш ускуналарини ҳам олиб келиш ниятидамиз.\nАлбатта, бундай лойиҳалар катта маблағ эвазига барпо бўлади. Мазкур корхонанинг фаолият бошлаши туман аҳолисининг бандлигини ҳам таъминлади.\n— Мазкур корхонада бир йилдан бери ишлайман, — дейди корхона ишчиси Лобар ЙЎЛДОШЕВА. — Асосий ишим, тухумларни саралашдан иборат. Бизга жуда яхши шароит яратиб берилган. Қилаётган ишим ўзимга ёқади ва уйимиздан унча узоқ эмас.\nАйтиш жоизки, паррандачиликда омихта ем муҳим аҳамиятга эга. Тухумларнинг бозорлардаги нархининг кўтарилиб ёки тушиб кетиши ҳам бевосита шунга боғлиқ. Мазкур корхона негизидаги омихта ем ишлаб чиқарувчи завод ҳар томонлама замонавий ва компьютерлашган ҳолда фаолият олиб боряпти.\n— Корхонамиз омихта ем ишлаб чиқаришга ихтисослашган, — дейди корхона оператори Жамшидбек ХУДОЙБЕРГАНОВ. — Унга халқаро стандартларга тўла жавоб бера оладиган замонавий ва хорижий дастгоҳ ҳамда ускуналар ўрнатилган. Соатига 15 тонна гранулланган ёки гранулланмаган омихта ем ишлаб чиқариш қувватига эга. Ҳамма иш тўлиқ компьютер ёрдамида бошқарилади. Ем аралашмаси миқдорини компьютернинг ўзи назорат қилади. Яъни, бирор компонент кўп ҳам, кам ҳам қўшилмайди. Ҳозирча буғдой, маккажўхори, кунгабоқар, пахта, соя шроти кабилар қўшилиб, омихта ем тайёрланмоқда. Бундан ташқари, емга турли витамин ва қўшимчалар ҳам қўшилади. Корхонамиз қорамолчилик, паррандачилик ва балиқчилик фермаларига омихта ем етказиб бермоқда.\nСоатига 15 тонна омихта ем ишлаб чиқариш қувватига эга лойиҳа нафақат вилоятда, балки республикада ҳам катта аҳамият касб этади. Тадбиркорлик ва омилкорлик эса, иқтисодий юксалишларга йўл очади.


Учта тариф режасида дақиқа ва МБлар лимити кўпайиб, SMS лимити ҳам қўшиляпти! - Terabayt.Uz\nUcell уяли алоқа оператори аввалроқ Tas-IX ҳудуди учун тақдим этаётган интернет-тўпламларнинг нархини ўзгартирмасдан, мегабайтлари ҳажмини ошириб берган эди. Шунингдек, у «COSMO», «Active» ва «Special» тарифлар тизимлари учун янги интернет-тўпламлар жорий этяпти.\nЎҚИНГ: Энди бошқа тариф режасига ўтганда дақиқа, SMS ва мегабайтларингиз куймайди!\nМазкур оператор «COSMO» тариф режалари тизимини янгилаётганини эълон қилди. Унга кўра, 2020 йил 4 ноябрдан «COSMO» тизимига кирувчи учта тариф режасида дақиқалар ва МБлар лимитлари кўпаяди, шунингдек, Ўзбекистон бўйича чиқувчи SMS-хабарлар лимити қўшилади:\nШуни ҳам эътиборга олишингизни сўраймизки, 04.11.2020 санасидан «COSMO» тариф режаларида «Сизга қўнғироқ қилишди» ва «Рақамни яшириш» хизматларининг янги уланишлар учун бепул тақдим этилиши, шунингдек YouTube учун алоҳида интернет-трафик лимитлари тақдим этилиши тўхтатилади.\n2020 йил 4 ноябргача ойлик абонент тўловини тўлаб, тариф бўйича ойлик лимитлар олган абонентлар учун ушбу ўзгаришлар кейинги ойлик даврдан бошлаб кучга киради.\nТариф режалари доирасидаги ўзгаришлар 04.11.2020 куни, соат 18:00 дан кейин кучга киради. «COSMO» тариф режалари ҳақида батафсил маълумот олиш учун мана бу ҳавола орқали Ucell сайтига ўтишингиз мумкин.


Энергетик ичимликлар инсоннинг ҳужайралари ва тўқималарини батамом ишдан чиқаради / Ўзбекистон янгиликлари, энг сўнгги хабарлар\nЖАМИЯТ 0 Шархлар 1007 кўрилди\nЭнергетик ичимликлар инсоннинг ҳужайралари ва тўқималарини батамом ишдан чиқаради\nЭнергетик ичимликлар инсон органларидаги ҳужайралар ва тўқималарни батамом ишдан чиқаради. Айниқса, таркибида кофеин моддаси энг кўп бўлганлари организм учун ўта зарарлидир. Россиялик шифокор, тиббиёт фанлари номзоди Анатолий Печинка ана шундай фикр билдирди, деб ёзмоқда “Халқ сўзи”.\n“Бундай ичимликлар органлардаги ҳужайралар ва тўқималар қувват захиралари камайиб кетишига олиб келади, овқат ҳазм қилиш органларига салбий таъсир қилади, организмдаги бор энергияни сиқиб чиқаради. Энергетик ичимликлар ички органларга ароқдан кўра кўпроқ тажовуз қилади”, - дейди у.\nАнатолий Печинканинг қайд этишича, бундай ичимликлар шинавандаларига овқат ҳазм қилиш, юракка хос жиддий касалликлар хавф солади. Бундан ташқари, энергетиклар руҳий саломатликка ҳам салбий таъсир кўрсатади. Энг ёмони, улардан энг кўп жигар азият чекади.\n“Кам алкоголли бундай ичимликлар таркибида катта миқдорда қанд, ароматизаторлар, озуқа синтетик бўёқлари, таъмни барқарорлаштирувчи моддалар, алкоголнинг муқобиллари бўлади. Бундай жарангдор аралашма аста-секин, лекин ишонч билан жигарни заҳарлайди. Сабаби айнан ушбу орган организмдаги алкоголни парчалаб, уни чиқариб юборишга жавоб беради”, - деб таъкидлайди шифокор.\nЎзбекистонда энергетик ичимликлар рекламаси тақиқланди\nЎзбекистонда 18 ёшга тўлмаганларга энергетик ичимликларни сотиш тақиқланади


Киото протоколи кучга кирди\n16 феврал куни глобал иқлим илиқлашув олдини олишга қаратилган Киото протоколи кучга кирди.\nБу келишувини ратификация қилган 141 мамлакат 2008 – 2012 йиллар давомида Ер атмосферасига тўпланиб иқлим илиқлашувига сабаб бўлаётган зарарли газлар ҳажмини 5.2 фоизга камайтириш назарда тутилган.\nБироқ АҚШ, Австралия ва бошқа давлатлар бундай чора иқтисодий ривожланишга тўсқинлик қилиши қолаверса иқлим ўзгариши сабаби айнан зарарли газлар экани илмий жихатдан тўлиқ исботланмаганини рўкач қилиб, Киото келишувига қўшилишдан бош тортиб келмоқда.\n“Тоза табиат” рукнининг бугунги сони ана шу мавзуга бағишланган.\nЯпониянинг қадимий Киото шаҳрида 1997 йилда имзоланган Киото Протоколи қонун кучига кирганини чоршанба куни Япония ҳукумати бош котиби Хироюки Хосода эълон қилди:\n”Бугун Киото протоколи кучга кирди. Глобал илиқлашув олдини олишга қаратилган чора халқаро миқёсда амалга оширила бошланди. Бизнинг мамлакат исгази ва глобал иқлим ўзгаришига сабаб бўладиган бошқа зарарли газлар миқдорини 1990 йил даражасига тушириши керак”.\nКиото протоколи, имзоланганидан бери тортишувлар марказида қолиб келмоқда. Келишув тарафдорлари фикрича, бу глобал миқёсдаги фожианинг олдини олиш йўлида кўрилган биринчи чорадир. Мухолифлар эса, келишув илмий жиҳатдан тўлиқ исботланмаган ва иқтисодий тараққиётга тўсқинлик қилувчи адолатсиз чора, деган фикрда.\nГлобал илиқлашув дунёнинг аксарият аҳолиси учун аллақачон баҳсдан кўра ҳаёт-мамот масаласига айланди. Чунки, шимолий ва жанубий қутбларда мангу музликлар тез суръатда эриши оқибатида океан ва денгиз сув сатҳи кўтарилиб бормоқда. Ўз навбатида бу соҳил бўйи ҳамда океан ва денгиз оролларида яшовчи миллионлаб одам ҳаётига тахлика туғдирмоқда. Бундан ташқари тез-тез юз бераётган турли табиий офатлар оқибатида минглаб одам ҳаётдан бевақт кўз юммоқда.\n”Биз иқлим ўзгаришидан чуқур ташвишдамиз. Мен келажакдан қўрқаман. Кирибатига нима бўлишини мен билмайман”, - дея чуқур ташвиш билдирди Тинч океани жанубида жойлашган Кирибати орол давлати фуқароси Бейатаке Ореа Озодлик радиоси мухбирига.\nКиото протоколининг энг қийин бандларидан бири, атмосферага чиқарилаётган зарарли газлар ҳажмини камайтириш “ривожланаётган” давлатлар учун мажбурий қилиб белгиланмаганидир. Хитой, Ҳиндистон ва Бразилия каби аҳолиси кўп мамлакатлар шу рўйҳатга киради.\n”АҚШ 2001 йилда Протоколдан расман чиққанини эълон қилганида айнан шуни асосий сабаблардан бири қилиб кўрсатган. Бошқа бир сабаб, Америка ўз саноатининг рақобатбардошлигини йўқотишни хоҳламаганида. Ривожланган давлатлар зарарли газлар ҳажмини камайтириш мажбуриятига эга бўлса-ю, ривожланаётган давлатлар бундай мажбуриятга эга бўлмаса, АҚШ буни адолатсизлик деб билади”, - дейди атроф-муҳит ҳимояси билан шуғулланувчи “Гринпийс” вакили Мехи Сидериду.\nЕр атмосферасини энг кўп ифлослантираётган АҚШ Киото протоколи имзоланишига сабаб бўлган илмий тадқиқотларга шубҳа билан қарайди. Мазкур халқаро келишувга қўшилишни рад этишига қарамай, АҚШ бу борада илмий тадқиқотлар олиб боришни давом эттирмоқда.\n”Иқлим ўзгариши бўйича биз жуда кўп тадқиқот олиб боряпмиз. Ҳозирги маъмурият тадқиқотлар жараёнини тезлатиш орқали иқлим ўзгариши ҳақида кўпроқ нарсани ўрганиш ва бу ер куррасига қандай таъсир этишини билиш устида ишламоқда. Шунингдек, бу масала юзасидан халқаро миқёсда ҳамкорларимиз билан яқиндан иш олиб боряпмиз”, - деди Оқ Уй матбуот вакили Скот Мак Клеллан.\nМутахассислар фикрича, тараққий этган давлатлар Хитой ва Ҳиндистон каби равожланаётган давлатлар иштирокисиз Киото протоколи талабларини бажаришдан бош тортиши мумкин.\nАйни пайтда, атроф-муҳит ҳимоячилари Хитой ва Ҳиндистон экологик жиҳатдан тоза ва қайта тикланувчан энергиядан фойдаланишни аллақачон йўлга қўя бошлаганини айтмоқда.\nШу ўринда, муаммонинг Марказий Осиёдаги манзарасига назар ташласак. Қирғизистон, Туркманистон ва Ўзбекистон Киото протоколини имзолаган ва ратификация қилган. Қозоғистон бу ҳужжатни имзолаган аммо ратификация қилмаган. Тожикистон эса Киото протоколини имзоламаган.


2124 марта ўқилди\nЁшга доир нафақа шахсга унинг меҳнатга лаёқатли вояга етган фарзандлари, қариндошлари бўлмаган тақдирда тайинланади.\nНафақа ёшга доир нафақа сўраб мурожаат этган шахсни таъминлашга мажбур бўлган меҳнатга лаёқатли вояга етган фарзандларининг ёки қариндошларининг моддий ночорлиги аниқланган ҳолларда ҳам тайинланиши мумкин. Моддий ночорликни аниқлаш учун Пенсия жамғармаси ва маҳалла йиғини текишириш ўтказади.\nмаҳалла томонидан берилган маълумотнома;\nмеҳнат дафтарчаси (бўлса).\nАриза 10 кунда кўриб чиқилиб, нафақа тайинлаш ёки уни тайинлашни рад этиш ҳақида қарор қабул қилиниши лозим.\nЗарур иш стажигаэга бўлмаган кекса ёшдаги ва меҳнатга лаёқатсиз фуқароларга бериладиган нафақа - ойига\n286 390 сўм.\nБунда ногиронлик даражасини тиббий текшириш ТМЭК томонидан амалга оширилади.\nНафақани олиш учун яшаш жойидаги Пенсия жамғармасига ариза топшириш лозим. Ариза берилганда Пенсия жамғармаси ногиронлик даражасини аниқлаш учун ТМЭКка йўлланма беради. ТМЭК ногиронлик даражаси бўйича хулоса қабул қилгандан кейин 7 кунда Пенсия жамғармасига хулосани юборади.\nМазкур хулоса асосида Пенсия жамғармаси нафақа тўлаш ёки нафақа тўлашни рад этиш ҳақидаги қарорни қабул қилади.\nоила аъзоларининг туғилганлиги тўғрисидаги ҳужжатлар нусхалари.


Замонавий ҳуқуқий ва ижтимоий-иқтисодий шароитларда гидрометеорологик кузатувлар, атроф табиий муҳит ҳолати мониторингини ўтказиш, кузатув натижалари бўйича маълумотларни тўплаш, уларга ишлов бериш ва тарқатишда юзага келадиган муносабатларни тартибга солувчи қонунчилик асосининг етарли эмаслиги боис “Гидрометеорология фаолияти тўғрисида”ги қонун лойиҳасини ишлаб чиқиш зарурияти пайдо бўлди.\nЖорий йилнинг 27 июль куни бўлиб ўтган Олий Мажлис Қонунчилик палатасининг навбатдаги мажлисида кўриб чиқилган мазкур қонун лойиҳасининг муҳокамаси ниҳоятда қизғин кечди.\nҚайд этилганидек, тақдим этилаётган қонун лойиҳаси гидрометеорология ва унга яқин бўлган соҳалардаги фаолиятнинг ҳуқуқий асосларини белгилайди. Давлат, юридик ва жисмоний шахсларнинг гидрометеорологик маълумотларга, шунингдек, атроф табиий муҳит ҳолати ва унинг ифлосланиши тўғрисидаги маълумотларга бўлган талабини таъминлашга қаратилади.\nДепутатларнинг айтишича, ушбу қонунни қабул қилиниши гидрометеорология соҳасидаги минтақавий ва халқаро ҳамкорликни янада мустаҳкамлаш, инновацион технологияларни жорий этиш, соҳага хорижий инвестицияларни жалб қилишга хизмат қилади.\nМуҳокамалардан сўнг, қонун лойиҳаси биринчи ўқишда қабул қилинди.\nКўришлар сони: 337


Россиялик аскарлар Жанубий Осетиядаги Цхинвал шаҳри яқинидаги машқларда иштирок этмоқдалар, 6 август, 2010 йил. Россиянинг 2008 йилги урушда Грузия устидан қозонилган ғалабадан қандай фойдаларга эришгани номаълумлигича қолмоқда. (МИХАИЛ МОРДАСОВ/AFP)\nТБИЛИСИ, Грузия – Ўз мамлакатларида Россиянинг ҳозирлигидан ташвишга тушган Марказий осиёлик сиёсатчилар, бизнес етакчилар ва оддий фуқаролар Россиянинг Грузияда 10 йилдан бери давом этаётган истилосига хавотир билан қарайдилар.\n8 август, чоршанба куни ҳукумат биноларидаги Грузия миллий байроқлари қонли урушда ҳалок бўлганлар хотираси учун тушириб қўйилди.\nГрузия президенти Георгий Маргвелашвили 7 август сешанба куни ўз мамлакати ҳудудида ҳалигача давом этаётган Россиянинг истилосини қоралади. Истило натижасида Абхазия ва Жанубий Осетия айирмачи ҳудудлари Москва назоратида қолиб, мамлакатдан ажралиб қолган. Бу ерлар урушдан аввал Грузияга тегишли ҳудуднинг бешдан бир қисмини ташкил этган.\n«Бу Грузияга қарши уруш, тажовуз, истило ва халқаро қонунчиликнинг қўпол бузилишидир», деди у Грузия ҳукумати расмийлари, Латвия, Литва ва Полша ташқи ишлар вазирлари ҳамда Украина бош вазир ўринбосари иштирок этган Тбилисидаги учрашув чоғида.\nГрузия президенти Георгий Маргвелашвили 7 август куни Тблисида ўтган «Тинчлик ва хавфсизлик: Россия-Грузия урушидан 10 йил ўтиб» деб номланган давра суҳбати иштирокчиларига юзланди. Мазкур учрашувда Грузияда урушдан кейинги хавфсизлик муаммолари, мамлакатнинг босиб олинган ҳудудларидаги вазият ва Грузиянинг стратегик сабр сиёсатининг муҳимлигига эътибор қаратилди. (Грузия президенти маъмурияти)\nГрузия президенти Георгий Маргвелашвили Россия-Грузия урушида ҳалок бўлган қаҳрамонларни ёд этиш учун ва ёдгорликка гулчамбар қўйиш учун 8 август куни Мухатгверди қабристонига борди. (Грузия президенти маъмурияти)\nРоссия батальони Жанубий Осетиядаги Россия ҳарбий базада саф тортиб турибди, Грузия, 2016 йил. (Россия мудофаа вазирлиги)\n«Тажовузкорнинг иштаҳаси истилодан кейин янада кучайди», деди у.\nТезкор ва ҳалокатли ҳужум\nГрузия ва Россия Тбилисининг Европа Иттифоқи (ЕИ) ва НАТОга қўшилиши масаласида бир неча йил давомида курашган, ўзгарувчан қарама-қаршилик эса 2008 йилда авжига чиқиб, беш йиллик урушга сабаб бўлди.\n2008 йил, 8 август куни Россия армияси Грузияга бостириб кирди, катта ҳудудларни эгаллаб, бомбалар ташлади.\nБор йўғи беш кун ичида Россия Грузиянинг кичик армияси устидан ғолиб бўлди ва ҳарбий ҳаракатлар сулҳ билан якунланди.\nУрушдан сўнг, Москва Жанубий Осетия ва яна бир айирмачи анклав Абхазияни мустақил деб эълон қилди ва бу ҳудудларда ўзининг ҳарбий базаларини жойлаштирди.\nТбилиси ва унинг Ғарбдаги ҳамкорлари бу ҳаракатни «Грузия ҳудудининг ноқонуний истилоси» деб атадилар ва Иккинчи жаҳон урушидан кейин илк бор Европада суверен мамлакатнинг чегараси ҳарбий куч билан ўзгаришини қораладилар.\n2016 йилда уруш жиноятлари бўйича тергов очган Халқаро жиноий суд прокурорларига кўра, 18500 нафар этник грузин Жанубий Осетиядан мажбуран кўчирилган.\nРоссия ва Абхазия ҳамда Жанубий Осетиядаги айирмачи ҳукумат БМТ Бош ассемблеясининг «уларнинг ўз уйларига хавфсиз ва муносиб қайтиши»га оид чақириқларини рад этган.\n2008 йилда Ғарб Россиянинг Грузияга қарши уруши «алоҳида ҳаракат эканлиги ва бошқа мамлакатларга нисбатан қўлланилмаслигига» ишонган, деди ўтган ҳафта AFPга интервю берган Маргвелашвили.\n«Кейин эса биз Россия 2014 йилда Украинада нималар қилганига гувоҳ бўлдик», деди у. Бу билан у Шарқий Украинадаги Москвапараст исёнчиларининг Кремль томонидан қўллаб-қувватланиши ва Қрим яриморолининг Россия томонидан аннекция қилинишини назарда тутган.\n6 август, душанба куни Коммерсант газетасига берган интервьюсида 2008 йилги президент, айни дамда эса Россия бош вазири Дмитрий Медведев, Москванинг айирмачи ҳудудларни тан олишини «Жанубий Кавказда давомий тинчлик ва барқарорликни таъминлаш учун ягона қадам» дея оқлади.\n«Иякка берилган зарба»\nДушанба куни «Эхо Москвы» радиоси билан суҳбати чоғида 2004-2013 йилда Грузия президенти бўлган Михаил Саакашвили уруш бошланишидан анча аввал Россия унинг давлатини босиб олишга тайёргарлик кўрганини айтиб ўтган.\nГрузия шимолдаги катта қўшнисини енга олмас эди, аммо «тажовузкорнинг жағига мушт туширди», деди у.\n2012 йилда бош вазир бўлган Россия президенти Владимир Путин ўша пайтда Грузияга қарши ҳарбий ҳаракатларга 2006 йилдаёқ рухсат берганини ва Россия «Жанубий Осетия жангариларини тайёрлаганини» айтиб ўтган.\nГрузия ташқи ишлар вазирлиги Россиянинг айирмачи ҳудудларда давом этаётган ҳарбий ҳаракатларини қоралади.\n«Россия Федерацияси жаҳон ҳамжамиятининг чақириқларига қарамай, ўзининг халқаро мажбуриятларини бажармади ва у ердаги ноқонуний ҳарбий ҳозирлигини янада кучайтирди», дейилади вазирликнинг сешанба кунги баёнотида.\nШу билан бирга, сешанба куни ЕИ ташқи ишлар раҳбари Федерика Могерини «Россиянинг Абхазия ва Жанубий Осетиядаги ҳарбий ҳозирлиги халқаро қунунчиликни бузишда давом этаётганини» айтди.\nХалқаро ҳамжамиятнинг айбловларига қўшилган Германия ташқи ишлар вазирлиги Россиянинг Абхазия ва Жанубий Осетияни алоҳида мамлакатлар сифатида тан олишини «қабул қилиб бўлмайдиган ҳолат» деб атаган.\nАҚШ давлат котиби Майк Помпео Маргвелашвилига қўнғироқ қилиб, Вашингтон «Грузиянинг ҳудудий яхлитлиги ва суверенитетини қатъий қўллаб-қувватлашини» билдирди, деб хабар берди Грузия президенти матбуот хизмати.\nУ «Қўшма Штатлар ҳеч қачон Грузия ҳудудининг босиб олинишига рози бўлмаслигини таъкидлади» ва «Россиянинг ҳарбий тажовузидан 10 йил ўтиб юзага келган муаммоларни ҳал қилишда Грузияга ёрдам беришда давом этажагини билдирди», дейилади баёнотда.\nМарказий Осиёда кучайиб бораётган хавотирлар\nРоссиянинг Грузия ва Украина ҳудудларини ноқонуний равшда босиб олиши ва бутун дунёдаги, жумладан Сурия урушидаги хатарли таъсири аниқ, дейди кузатувчилар.\nБунинг натижасида Марказий Осиёда Россиянинг аралашуви борасидаги хавотирлар тўхтовсиз равишда кучайиб борди. Бу айниқса, Қозоғистонни энг кўп ташвишга солган.\nЎз навбатида Остона Қозоғистон шимолидаги этник русларнинг зичлигини камайтириш бўйича чоралар кўрган – мамлакатда қозоқларни жанубдан шимолга ихтиёриш равишда кўчириш дастури бошланган.\nРоссияга оид янгиликлардан маълум бўлишича, Қозоғистон ва Америка Қўшма Штатлари ўртасидаги ҳақиқий ҳамкорлик борган сари Россиянинг ғазабини келтирмоқда.\nТожикистон ҳам Россиянинг ҳарбий режалари олдида заиф бўлиб чиқди.\nИюль ойи ўрталарида Россия ва Тожикистон қўшма ҳарбий машқларни бошладилар, улар гўёки Афғонистон тарафдан келиб чиқаётган хавфларга тайёр туриш мақсадида ўтказилаётгани айтилганди. Бироқ, кузатувчиларга кўра, асл мақсад – Россиянинг ўз «томорқасига» бошқалар, хусусан, Хитойни киритишни истамаётганида.\nКремль агрессиясига қарши туриш\nКузатувчиларнинг таъкидлашича, Кремлнинг Марказий Осиё ва бошқа мамлакатлардаги агрессив сиёсати унинг ички эҳтиёжлари билан боғлиқ.\nПутин «афтидан, хорижда агрессив хатти-ҳаракатларни амалга ошириш билан ўз рейтингини ошириш орқали унинг режими бу ишни ҳаммасидан яхшироқ бажара олади, деб ҳисоблаган» дейилади АҚШ сенатинининг 10 январ куни эълон қилинган ҳисоботда.\nКремль «Россия жамоатчилиги урушларни қўллаб-қувватлаши ҳамда ўз уйидаги жиноятчилик ва коррупциядан чалғиши учун ташвиқот ва босим ўтказишдан иборат нозик комбинацияни» қўллаган, дейилади ҳисоботда.\nРоссия турли мамлакатларда ўз ташвиқотини олиб бориш ёки зўравонлик ҳаракатларини амалга ошириш учун «зарбдор кучлар»ни шакллантирмоқда. Бу кучлар сиёсий жиҳатдан мағлуб бўлган мамлакатларнинг фуқароларига таянади; бу уларни Россиянинг молиявий кўмаги эвазига турли «ифлос ишларни» бажаришга мажбур қилиб қўяди.\nҚозоғистон ва Марказий Осиё давлатлари НАТОга аъзо бўлиши лозим. Қозоғистон ва Марказий Осиёга Америка ҳарбий базалари керак.\n«Россия» деганлари фашист ва террорчи давлат. Нега қўштирноқ ичида? Чунки бундай давлат йўқ. Татаристон, Бошқирдистон, Чеченистон, Доғистон, Ингушистон, Олтой республикаси ва ҳоказо. Шунингдек, ўзимизнинг собиқ Мокшанск номланмиш Москва кокси бор. Эрзялар яшайдиган собиқ Эрзянск ёки Рязань улуси бор. Судлар яшайдиган Новгород кокси бор.Яна кўп миллатлар бор, бу ерда ҳаммасини ёза олмайман. Уларни 18-асрда Пётр русларга айлантирган. Уларнинг шоҳу маликалари Немислардан, никоҳсиз туғилган қаллоблар бўлишган (Пётр Биринчи, 1-2-3-сохта Дмитрийлар ва ҳоказо). 1917 йилги тўнтаришдан кейин эса улар устидан яҳудийлар ҳукмронлик қилиб келмоқда. Ўша яҳудийлар ўзларини рус дейди, аммо улар яҳудий эканлигини билади. (ТАРЖИМОН ЭСЛАТМАСИ: муаллиф рус тилидан бошқа тилдаги сўзлардан фойдаланган, масалан кокс (ҳудудий бирлик, матндаги мазмуни) ёки судлар (этник гуруҳ номи, русча маълумот йўқ) . «Улус» сўзи ҳам ҳудудий бирликни англатади)\nУлар Петербург йўлакларидан бўлган болакайни Тахтда қолдириб кетишди...\nБўлмаган гап, Американинг навбатдаги найранги бу – Суриядан кейин ким, дегандек. Каллани ишлатинг дўстлар, йўқса жуда кеч ва жуда оғир бўлади...\nЁлланма каламушлар! Назар ҳам ўз пули учун, Қозоғистондан ўғирланган, ҳибсга олинган ҳисобрақамлар учун ўзини сотди!\nСизларнинг олигархларингиз аллақачон ўз юртларини сотиб бўлганлар ва бу пулларга россияликларнинг кўзлари ва қулоқларини ёғлаб, ўзларининг агрессив сиёсатларини юритмоқдалар. Бировнинг кўзидаги чўпни кўриб, ўз кўзингиздаги ходани кўрмаясиз.\nБемаъни, буюртма қилинган аксил-Россия ташвиқоти бу. Ямламай ютаверинглар...\nРоссия Марказий Осиёда барқарорлик гарови, Саакашвили эса маргинал ва руҳий хаста сиёсатчи.\nҚозоғистон Россиядан узоқлашиши ва ғарбга яқинлашиши керак. Шунингдек, барча туркийзабон давлатлар (Туркия ҳам) бирлашиши лозим. Бизни тарих, маданият, тил ва бошқа кўплаб нарсалар боғлаб туради. Иқтисодиётимизни биргаликда олиб боришимиз керак!\nҚозоғистон доим ғарбга яқин бўлган, уларнинг негизи бир, маданияти ва тили ҳам ўхшаш ва ҳ.к.... Нималар деяпсан, қизиқчимисан? Бу ахир Ғарбга яқинлашишку. У ерда сизларни интизор кутишмоқда. Фаррошлар етишмаётгандир балки...\nАлибек, АҚШ билан қандай дўст бўлишни Эрдўғандан сўраб кўр, Россия бўлмаганида Туркиянинг бошига Ливиянинг куни тушиши мумкин эди\nҚозоқлар Туркиядан анча узоқда, Европани эса гапирмаса ҳам бўлади. Алибек ақлдан озган шекилли.


Бугун Франция Президенти Жак Ширак якшанба кунги референдумнинг муваффақиятсизликка учраганидан сўнг мамлакат бош вазири Жан-Пьер Рафарриннинг истеъфосини қабул қилди.\n“Бугун, давлат раҳбари менинг ва ҳукуматнинг истеъфосини қабул қилди. Менинг бу қарорим Европа конституцияси бўйича ўтказилган реферндум масалсига боғлиқ эмас”, - деди собиқ бош вазир.\nФранция иқтисодиётидаги муаммолар туфайли Жан-Пьер Рафарриннинг халқ орасида обрўсига путур етган эди.\nШирак Франция ички ишлар вазири Доминик Де Вилпенни янги бош вазир этиб тайинлади.\nКузатувчиларнинг фикрича, 51 ёшли Де Вилпен умумевропа констиутцияси муваффақиятсизликка учраганидан кейин Ширак ваъда қилган ҳукуматдаги янги шижоатни таъминлаб бериши керак бўлади.\nЭртага Де Вилпеннинг янги ҳукумат таркибини эълон қилиши кутилмоқда.


Мамлакатимизда иқтисодиётнинг муҳим бўғини, аҳоли бандлиги ва даромадининг барқарор манбаи — кичик бизнес ва хусусий тадбиркорликни ривожлантириш борасида улкан ишлар амалга оширилмоқда. Хусусан, улар ҳуқуқларининг устуворлиги таъминланиб, бизнес юритишлари учун зарур шарт-шароит ҳамда имкониятлар яратиб берилаяпти. Биргина мисол, фақат ўтган йилнинг ўзида кичик бизнес субъектлари учун рухсат беришга оид 80 дан ортиқ тартиб-тамойил, лицензияланадиган фаолият турларининг 15 таси, 65 турдаги статистик ҳисоботлар, 23 турдаги ҳисобот тақдим этиш муддатлари қисқартирилди.\nЯгона солиқ ставкаси 2005 йилда 13 фоизни ташкил этган бўлса, ҳозирги кунга келиб бу кўрсаткич 5 фоиздан иборатдир. Соҳа вакилларига бўлган бундай юксак ғамхўрлик йилдан-йилга ортиб бораётгани, айниқса, эътиборлидир. Натижада улар фаолиятини янада эркинлаштириш, тадбиркорларнинг ҳуқуқ ва манфаатларини тўлақонли ҳимоялаш борасида қулай ишчан муҳит яратиляпти.\nКичик бизнес ва хусусий тадбиркорлик Хоразм вилояти иқтисодиётида ҳам етакчи тармоққа айланган. Айни кунда вилоятда 10 мингдан ортиқ кичик бизнес субъектлари фаолият олиб бормоқда. Бугун уларнинг ялпи ҳудудий маҳсулотдаги улуши 60,1 фоизни, аҳоли бандлигидаги ҳиссаси эса 78,4 фоизни ташкил этаётганлиги ҳам тармоқнинг иқтисодиётдаги ўрни нечоғли юксалаётганини кўрсатиб турибди. Шу йилнинг ўтган тўрт ойи давомида тижорат банклари томонидан вилоятда соҳани ривожлантириш мақсадида 111 миллиард 118 миллион сўм кредит маблағлари йўналтирилгани ҳам соҳага эътибор юқорилигидан далолатдир.\nХонқа туманининг Мадир қишлоғида фаолият юритаётган трикотаж кийим-кечаклар ишлаб чиқаришга ихтисослаштирилган “Хонқа чевар” масъулияти чекланган жамияти 2009 йилда тадбиркор Х. Бекметов ташаббуси билан иш бошлаган эди. Бунинг учун дастлаб 80 миллион сўм миқдоридаги банк кредитига Хитойдан 15 та тикув дастгоҳи келтирилди. Замонавий технология билан жиҳозланган корхонада шу тариқа 20 та иш ўрни яратилди. Ҳозир бу ерда 18 турдаги трикотаж кийим-кечаклар ишлаб чиқарилмоқда.\nБундан икки йил муқаддам корхонада яна бир янгиликка қўл урилди. Банк томонидан ажратилган 247 миллион сўмлик кредит эвазига хориждан трикотаж газлама ишлаб чиқаришга мўлжалланган технология келтирилди. Натижада ўзлари учун керакли хом ашё шу ерда тайёрлана бошланди. Ишлаб чиқариш ҳажми ва сифати ортиши билан бирга, маҳсулот тури кўпайди. Айни чоғда бу ерда тикувчилик корхоналарига трикотаж матоси етказиб берилмоқда. Бугун ишчилар сони 40 нафарга етди, муҳими, уларнинг кўпчилиги касб-ҳунар коллежлари битирувчиларидир.\nЖорий йилнинг бошидан буён бу ерда 681 миллион сўмлик маҳсулот тайёрланиб, ички бозорга чиқарилди. Улар бозорбоп, сифатли ҳамда импорт ўрнини босадиган бўлгани боис харидорлар эътиборини қозониб улгурди. Бунинг натижасида яқинда жамоа ўз маблағи ҳисобидан 100 миллион сўмлик янги дастгоҳ сотиб олди.\n— Маҳсулотимизнинг нархи арзон, сифати эса хорижникидан қолишмайди, — дейди корхона раҳбари Хушнуд Бекметов. — Келгусида фаолиятимизни янада кенгайтириш, ишчи-ходимлар даромадини оширишни ният қилганмиз. Йил охиригача 1 миллиард 500 миллион сўмлик маҳсулот ишлаб чиқариш мўлжалимиз бор. Яқин келажакда маҳсулотнинг 50 фоизини экспорт қилишни, янги дастгоҳлар келтириб ўрнатишни ва ишчилар сонини 80 нафарга етказишни режалаштирганмиз. Йиллик ишлаб чиқариш ҳажмини 4 миллард сўмга етказиш истиқболдаги муҳим вазифаларимиздан ҳисобланади.\nМазкур рукндаги бошқа мақолалар: « «ЭНГ УЛУҒ, ЭНГ АЗИЗ»\tАмалий таклифлар, ноёб ишланмалар »


Маҳмудхўжа Беҳбудий. Танқид – сараламоқдур - Behzod Fazliddin\nЖамият ва маънавият Иқтибос Миллат мунавварлари\nАвгуст 5, 2018 Sayt muallifi\t0 изоҳлар\nМажалла ва жаридаларнинг катта бир хосияти танқид, яъни сараламоқдур. Саррофлар ақчани, тужжорлар матоъни саралаганидек, муҳаррирлар ҳам умумий ҳол ва маишатға тааллуқ нимарсаларни саралайдурки, бошқа сўз ила «танқид» аталур. Масалан, янги мактаб ва муаллимлари ва анда ўқулатургон китобларни маънан тафтиш этиб, андаги нуқсонларни баён этмоқ танқиддур. Таарруз ва душманлик эмас. Агарда шахсиятға тўқунмаса. Аммо бир муаллим ё мударрис ва муҳаррирни ишидан, шахсиятидан халойиқға зарар келса, андан ҳам баҳс ва танқид ёзмоқ шахсий бўлмайдур.\nТанқид янги ёзилган китоб, жарида ва мажаллаларға-да жорий ва нофеъдур. Масалан, бир муҳаррир ва ё муаллимни саҳвини ва ўз хизматиға бепарволигини ва лозим қоида ва тартибларға амал қилмай, оммаға зарар келтургонини танқид этмоқ боиси ислоҳ бўлур. Бизни Туркистонда янги мактаблар хейле бордур. Янги рисола хейле босилиб турубдур. Жаридаларға мақола ва шиорлар ўқулуб турубдур. Аммо ҳануз танқид давриға етушганимиз йўқ. Иттифоқо, танқид шаклинда бир нимарса ёзилса, бизларға қаттиғ тегар. Ёзганларимизни бузуқлиги ва фикримизни хатолиги, ишимизни ноқислигини бирор киши кўрсатса, аччиғимиз келур. Ва ул одамни душман кўруб, шахсидан нафрат ва фикриға норозилик баён этармизки, бул бизни янгидан ишға бошлаганимиздан, бошқа тил ила ноқислигимиздандур.\nБиз эскиларни айблаймизки, аларға ислоҳдан сўзласак, чидай олмайдурлар. Аммо ўзимизнинг мақтаб, рисола, таҳрир ва маслакимизни бир киши танқид этдими, чидай олмаймиз, диққат ила мунаққид сўзини тингламаймиз, Мунаққид бизни тўғримизға минг сўз ила баёни муддао этар экан, биз они ичиндан ўн сўзини номаъқул топиб, юзиға урармиз. Ва ёинки важҳсиз онинг сўзини радду ўзиға эътироз этармиз. Агарда ул десаки, ман сизға бир минг калима насиҳат ё танқид сўйладим, дуруст, ўн калимаси сизға бежо эканки, қайтиб олдим, 990 калимасиға на дерсиз?\nНа жавоб берармиз! Танқидни кўтаролмаганимизға тўғриси, ҳануз танқидға лойиқ бўлмаганимизни мисоли. Кафказли сайёҳ Муҳаммад Саййид афанди Туркистон мактаблари тўғрисинда «Оила ва мўътабаран иқбол» жаридасиға танқид ёзиб эдики, анинг жавоби ялғуз қуруқ бир эътироз (прўтест) бўлди. Аммо онинг ёзғаниға жавоб тушмас. Иккинчи, «Адаб ва тарбият» унвони ила яна сайёҳ мазкур «Ойна»нинг 27—28—29—30 рақамларинда мактаб тўғрисинда воқеъи далиллари ила баъзи нимарсалар ёздики, мўътабар «Садойи Туркистон» рафиқимиз 11-ададинда Муҳаммад Саййид афанди мақолаларини хилофи адаб ва тарбия деб они ёзилғониға соҳиби мақола ва идораға изҳори норизолик айтиб, мазкур мақолаларни «аҳамиятсиз» дер. Ҳамда «муаллимларнинг хотирин қолдирув» бўлармиш. «Ойна» камоли эҳтиром ила «Садойи Туркистон» рафиқимизға арз этарки, мазкур мақолалар бошдан охирғача аҳамиятсизми? Агарда аҳамиятлиги бўлса, илтифотға олмаганлариға таассуф этармиз. Ва мақола ичидан икки-уч хати мизожға номувофиқ тушган учун афуларини тилаймиз. Такроран, айтармиз: биз ҳануз танқидға лаёқат пайдо этганимиз йўқ. Яна қадима касалларимиздан — «норизо», «хотири қолмасуну…» иллатлари ҳануз кетган йўқ.\nМуҳаммад Саййид афанди таъбиринча, мундай кетаберса, «қиёматдан минг йил сўнгра-да, Туркистонға тараққий йўқ». Агарда, «хотир қолмасун» қоидаси маслак тутулса, матбуотдан қалам тортмоқ керак. Чунки ҳақиқий матбуот ҳеч кимни хотириға қарамас. «Хотир қолмасун» касали биз мусулмонларни барбод этди.\nУмумий ҳоллардан баҳс қилиндими? Мутлақ ҳар бир масалаға бир неча кишини хотири қолур. Ислоҳи мадорис ва дорулқазо десангиз, уламони хотири қолур. Ислоҳи расм базм десангиз, авомни хотири қолур. Ислоҳи савомеъ десангиз сўфи, шайху эшонларни хотири қолур. Ислоҳи фойдахўрлик ва тижорат десангиз, бойларни хотири қолур. Энди ислоҳи макотиби жадида дейилганда, муаллимларни хотири қолса, бас муҳаррирлар учун сукутдан бошқа иш қолмайдур.\nШуни-да айтмоқки, Муҳаммад Саййид афандидан ёинки идорадан биргина «баъзи» калимаси ма-ат-таассуф қолибдурки, бу баъзи важҳдан баъзи муаллим афандилардан идора афу истар.\nБоқи: Муҳтарам «Садойи Туркистон»ға салом.\n1914, «Ойна» журнали.\n← Сўз хизматида кечаётган умр (Маҳмуд Саъдий билан суҳбат)\n"Ютқазмадим, ютмадим ҳам" →\nАвгуст 3, 2019 Sayt muallifi 0\nАбдулла Қодирий: "Ухлаганларни, агар Қодир эсак, уйғотамиз…"\nАпрель 10, 2017 Sayt muallifi 0


Ушбу матбуот анжуманида мамлакатимиз ва хориждан 25 га яқин журналист, блогерлар иштирок этди. Мулоқот доирасида хусусийлаштириш, давлат корхоналари самарадорлигини ошириш ҳамда E-IJRO AUKSION электрон савдо майдончасида яратилган қулайликлар бўйича тақдимотлар қилинди.\nҚайд этилганидек, Агентлик ташкил этилгандан буён ўтган давр мобайнида давлатга тегишли бўлган 1187 та актив реализация қилинди. Жорий йилда 15 июнь ҳолатига 359 та давлат активи (55 та акция ва улушлар, 304 та кўчмас мулк объекти) 391,2 млрд сўмга, 3164,7 млрд сўм инвестиция киритиш ва 5102 та янги иш ўринларини яратиш шарти билан сотилди.\nБугунги кунда республика бўйича жами 389 та давлат активлари (115 та жамият акция (улуш)лари ва 274 та кўчмас мулк объектлари) 3,0 трлн сўм бошланғич қийматида 151,2 млрд сўм инвестиция киритиш ва 1,7 минг иш ўрни яратиш шарти билан оммавий савдоларда турибди.\n2020 йилнинг январ-май ойларида хусусийлаштириш ҳисобидан давлат бюджетига 113,1 млрд сўм йўналтириш режалаштирилган бўлиб, амалда давлат бюджети даромадларига 128,7 млрд сўм йўналтирилди (2019 йил давомида хусусийлаштириш ҳисобидан – 160 млрд сўм ўтказилган; режага нисбатан 113,8% ёки 15,6 млрд сўмга кўп) 2019 йил мос даврига нисбатан ўсиш темпи 4,8 баробар. Энг муҳими, барча фаолият очиқлик ва шаффофлик асосида олиб бориляпти.\nЗарар кўриб ишлаётган 84 та корхонадан 46 таси хусусий секторга сотилиб, 18 таси соғломлаштирилди ва 6,3 млрд сўм соф фойдага эришилди. Давлат бюджетига жами 1,4 трлн сўм (15,5 баробар кўп) маблағ туширилди.\nЖумладан хусусийлаштиришдан – 113,1 млрд сўм (14,9 баробар кўп); давлат иштирокидаги корхоналар тўланган дивидендлардан – 1,3 трлн сўм (25,6 баробар кўп); давлат мулкларини ижарага беришдан эса – 6,6 млрд сўм.\nБугунги кунда “Ўзпахтасаноат”, “Ўздонмаҳсулот”, “Навоий КМК”, “Ўзагросервис”, геология-қидирув, йўл қурилиш, нашриёт-матбаа корхоналари ва футбол клублари), шу жумладан таркибидаги 1184 та тизим корхоналари реструктуризацияси амалга оширилмоқда. Тармоқ корхоналари “Янги Ангрен ИЭС” АЖ, “Ангрен ИЭС” АЖ, “Ўзбеккўмир” АЖ – “Central Asia Energy” МЧЖга; “Фарғона нефтни қайта ишлаш заводи” МЧЖ – “Jizzakh Petroleum” МЧЖ ҚКга; “Тошкент ҳайвонот боғи” МЧЖ – “Wildlife Care” МЧЖга ҳамда “Аммофос-Максам” АЖ – “Олмалиқ ТМК” АЖга) Ҳукуматнинг тегишли қарорларига асосан ишончли бошқарувга берилди.\nМулоқотда агентлик фаолиятини янада такомиллаштиришга хизмат қиладиган 20 га яқин ҳужжат лойиҳалари хусусида қайд этилиб, шу куни Вазирлар Маҳкамаси томонидан қабул қилинган “Хусусийлаштириш жараёнларини такомиллаштириш бўйича қўшимча чора-тадбирлар тўғрисида”ги янги қарор ҳақида ҳам маълумот берилди.\nАгентлик ўзининг келгуси режалари ҳақида тўхталар экан, эндиликда шу форматдаги матбуот анжумани, брифинг ва турли мулоқотларни ҳар ойнинг 3-душанба куни ўтказишга келишиб олинди.\n23:50 / 14.05.2018\nДавлат активларини бошқариш тизими такомиллаштирилади — Президент қарори


Бишкекда 300га яқин киши ноқонуний миграцияга қарши норозилик акциясига чиқди\nБишкекдаги Ала-Тоо майдонида 7 январ куни Хитой фуқаролари бўлмиш ноқонуний муҳожирларни Қирғизистондан чиқариб юбориш талаби билан акция бўлиб ўтди. Кузатувчиларнинг хабар беришича, майдонга 300 га яқин киши тўпланди.\n«Озодлик» радиосининг қирғиз хизмати мухбирининг хабар қилишича, акция иштирокчилари бу каби қилмишлар учун жарималарнинг оширилишига норозилик билдиришди.\nМайдонга тўпланган одамлар, акцияни ҳеч ким уюштирмаганини, бу ерга ўз истаклари билан келишганини айтишди. Улар Қора Болта ва Бишкек яқинидаги турар-жой мавзеларидан келганликларини таъкидладилар.\n2018 йил декабрида «Қирғиз чоролору» жамоатчилик бирлашмаси Бишкекда тинч митинглар ўтказди, бу тадбирларда иштирокчилар Хитойдаги «сиёсий қайта тарбиялаш лагерларида» миллий камчилик вакилларининг ушлаб турилишидан ўз хавотирларини билдиришди.\nШундан сўнг WhatsApp мессенджерида 7 январ куни Бишкекда Хитой фуқароларининг ноқонуний миграциясига бағишланган митинг бўлиб ўтиши ҳақида хабар тарқатилди. Бироқ «Қирғиз чоролору» жамоат бирлашмаси бу акцияга алоқаси йўқлигини айтмоқда.\nМайдонга тўпланганлар навбатдаги акцияни худди шу ерда 17 январ куни ўтказишлари ҳақида баёнот беришди.